

**RAPORT PRIVIND ACTIVITATEA AUTORITĂȚII ELECTORALE PERMANENTE DIN ANUL 2015**

**AUTORITATEA ELECTORALĂ PERMANENTĂ**

[**www.roaep.ro**](http://www.roaep.ro)

**Str. Stavropoleos nr. 6 | București – sector 3**

**CUPRINS**

CUVÂNT ÎNAINTE……………….……………………….……………..................................................... 3

1. **ACTIVITATEA TEHNICO-LEGISLATIVĂ**……………………………………………………………....... 4
   1. ACTIVITATEA DE ELABORARE A PROIECTELOR DE ACTE NORMATIVE ÎN DOMENIUL ELECTORAL.................................................................................................................... ............ 6

1.1.1. Elaborarea proiectelor de legi……………………………………………………………..... 6

1.1.2. Elaborarea proiectelor de hotărâri ale Guvernului……………………………………...... 6

1.1.3. Adoptarea hotărârilor Autorității Electorale Permanente……………………………....... 7

1.1.4. Elaborarea memorandumurilor Guvernului……………………………………………….. 9

* 1. ASIGURAREA RELAȚIEI CU PARLAMENTUL ………………………………………………......... 10
  2. ÎNTOCMIREA ELEMENTELOR DE POZIȚIE ALE ROMÂNIEI ÎN DOMENIUL ELECTORAL.................................................................................................................... ............. 10
  3. ELABORAREA UNOR MATERIALE DOCUMENTARE………………………………………......... 11

1. **ADMINISTRAREA REGISTRULUI ELECTORAL**……………………………………………………...... 12

2.1. IMPORTURILE DE DATE ÎN REGISTRUL ELECTORAL……………………............................ 12

2.2. ALTE ACȚIUNI ÎN REGISTRUL ELECTORAL…………………………………………………........ 14

2.3. INTERFAŢA REGISTRULUI ELECTORAL DESTINATĂ ALEGĂTORILOR*………………….....* 15

1. **ADMINISTRAREA REGISTRULUI SECŢIILOR DE VOTARE**……………………………………....... 15
2. **MONITORIZAREA LOGISTICII ELECTORALE**.......................................................................... 20
3. **ACTIVITĂŢI DE CONTROL ŞI ÎNDRUMARE ELECTORALĂ**…………………………………..…..... 21
   1. ACTIVITATEA DE CONTROL ELECTORAL…………………………………………………........... 21
   2. ACTIVITATEA DE ÎNDRUMARE ELECTORALĂ………………………………………………........ 25

## 5.2.1. Activități de îndrumare desfășurate la sediile instituțiilor……………………………….... 25

5.2.2. Activități de îndrumare desfășurate la sediile filialelor………………………………....... 26

5.2.3. Activitatea de sprijin al organizării și desfășurării referendumurilor locale................... 27

* 1. INSTRUIRI....................................................................................................................... ............ 27
     1. Acțiuni de instruire a persoanelor autorizate să efectueze operațiuni specifice

în Registrul electoral……………………………………………….................................. 27

* + 1. Acțiuni de instruire a personalului Autorității privind noile reglementări legislative

în materie electorală…………………………………………………………………............ 28

1. **ALOCAREA SUBVENŢIILOR DE LA BUGETUL DE STAT PENTRU**

**PARTIDELE POLITICE**............................................................................................................ 29

1. **CONTROLUL FINANŢĂRII PARTIDELOR POLITICE ŞI A CAMPANIILOR ELECTORALE**........................................................................................................................ ............ 30

7.1. CONTROLUL FINANȚĂRII PARTIDELOR POLITICE ………………………………………......... 30

7.2. REGISTRUL FISCAL AL PARTIDELOR POLITICE………………………………………….......... 37

7.3. INSTRUIREA PERSONALULUI AUTORITĂȚII ELECTORALE PERMANENTE…………….... 37

1. **RELAŢII EXTERNE, COOPERARE INTERINSTITUŢIONALĂ, PARTENERIATE**…………..……………...................................................................................... 37
   1. PARTICIPAREA LA CONFERINȚE ŞI REUNIUNI INTERNAŢIONALE………………………… 38
   2. PARTICIPAREA LA MISIUNILE INTERNAŢIONALE DE OBSERVARE

A ALEGERILOR….............................................................................................................. 40

8.3. PROTOCOALE DE COLABORARE..................................................................................... 40

8.4. ORGANIZAREA CURSURILOR DE FORMARE ÎN DOMENIUL ELECTORAL...................... 41

8.5. PARTENERIATE CU MEDIUL ACADEMIC......................................................................... 42

8.6. REVISTA EXPERT ELECTORAL........................................................................................ 43

1. **PREGĂTIREA PROCESELOR ELECTORALE**

**DIN ANUL 2016**……………………………………………………….…………..…………………............ 44

* 1. IMPLEMENTAREA NOILOR TEHNOLOGII INFORMATICE……………………………….......... 44

9.1.1. Extinderea și mentenanța sistemului informatic Registrul Electoral pe o

perioadă de 4 ani…............................................................................................... 44

9.1.2. Sistemul informatic de monitorizare a prezentei la vot şi de prevenire a votului

ilegal…………................................................................................................... ............ 45

9.1.3. Elaborarea unui studiu de fezabilitate și a caietului de sarcini aferent privind

Implementarea unui Sistem Informatic pentru Controlul finanțării partidelor politice

și a campaniilor electorale…….............................................................................. 45

9.1.4. Dezvoltarea de aplicații in-house…………………………………………....................... 46

9.1.5. Arhivarea electronică a listelor electorale utilizate la alegerile prezidențiale

din anul 2014……................................................................................................ 47

* 1. CONSTITUIREA CORPULUI EXPERŢILOR ELECTORALI…………………………………….... 47
  2. SELECTAREA OPERATORILOR DE CALCULATOR AI BIROURILOR ELECTORALE ALE SECȚIILOR DE VOTARE……………………………………………………………………………..... 51
  3. CAMPANII DE INFORMARE A ALEGĂTORILOR……………………………………………......... 53

1. **RELAŢIA CU AUTORITĂŢILE PUBLICE ŞI PETENŢII.**

**TRANSPARENŢĂ INSTITUŢIONALĂ**………………………………………...................................... 55

10.1.ACTIVITATEA DE SOLUŢIONARE A ADRESELOR ŞI SOLICITĂRILOR AUTORITĂȚILOR PUBLICE…………………………………………………………………………………………………......... 55

10.2. ACTIVITATEA DE INFORMARE A AUTORITĂŢILOR PUBLICE…………………………........ 56

10.3. ACTIVITATEA DE SOLUŢIONARE A PETIŢIILOR……………………………………………..... 58

10.4. TRANSPARENŢĂ INSTITUŢIONALĂ…………………………………………………………........ 59

1. **BUGET. RESURSE UMANE**.................................................................................................... 61

11.1. BUGET…………………………………………………………………………………………….......... 61

11.2. RESURSE UMANE……………………………………………………………………………............ 62

ANEXE................................................................................................................................... ............ 64

**CUVÂNT ÎNAINTE**

Anul 2015 a fost marcat de schimbarea majoră a cadrului normativ în domeniul electoral.

Astfel, legislaţia privind organizarea şi funcţionarea partidelor politice a parcurs un amplu proces de modificare şi adaptare la cerinţele societăţii româneşti. Totodată, Parlamentul a modificat și cadrul legal privind controlul finanţării partidelor politice. De asemenea, reglementările privind organizarea şi desfăşurarea alegerilor locale şi a alegerilor parlamentare au fost reconfigurate în vederea implementării tehnologiilor informatice în cadrul proceselor electorale, a sporirii accesului la vot al alegătorilor români din străinătate și a creşterii gradului de profesionalism al persoanelor chemate să administreze procesul electoral.

Autoritatea Electorală Permanentă şi-a consolidat, prin prisma noilor atribuţii dobândite, rolul de principal administrator al procesului electoral, extinzându-şi sfera de activitate în noi domenii, precum coordonarea Sistemului informatic de monitorizare a prezenţei la vot şi de prevenire a votului ilegal, selectarea experților electorali şi a operatorilor de calculator, desemnarea preşedinţilor birourilor electorale ale secţiilor de votare și înscrierea în Registrul electoral a alegătorilor români cu domiciliul sau reședința în străinătate.

Una dintre principalele direcţii de acţiune ale instituţiei a vizat elaborarea legislaţiei secundare pentru organizarea şi desfăşurarea alegerilor parlamentare şi locale din anul 2016 şi, în paralel, selectarea şi instruirea persoanelor care vor fi direct implicate în administrarea procesului electoral.

O atenţie deosebită a fost acordată campaniilor de instruire a cetăţenilor cu privire la noile reglementări electorale, punându-se accentul pe informarea cetăţenilor din străinătate, care îşi vor putea exercita, pentru prima dată în anul 2016, dreptul de vot prin corespondenţă.

Implicarea activă a Autorităţii pe plan intern a fost însoţită de creşterea vizibilităţii instituţiei pe plan extern. Prin evenimentele pe care le-am organizat în anul 2015, ne-am dorit şi am reuşit să creăm în România un spaţiu de dialog şi cooperare la nivel internaţional între organismele de management electoral, mediul academic şi organizaţiile internaţionale care activează în domeniul electoral.

Modificarea cadrului legal electoral în anul 2015 reprezintă începutul unei noi etape în modul de organizare şi desfăşurare a proceselor electorale din România, care va determina, cu certitudine, o creştere a profesionalismului, a transparenţei, a accesului alegătorilor şi nu în ultimul rând, o creştere a încrederii cetăţenilor în integritatea proceselor electorale.

Implementarea noii legislații electorale reprezintă principala provocare a anului 2016, aceasta impunând majorarea corelativă a numărului angajaţilor instituţiei și diversificarea competenţelor acestora, precum şi creşterea resurselor bugetare alocate Autorităţii Electorale Permanente.

Îmi face plăcere să vă prezint Raportul privind activitatea Autorităţii Electorale Permanente din anul 2015.

**Ana Maria PĂTRU,**

**Preşedintele Autorităţii Electorale Permanente**

**1. ACTIVITATEA TEHNICO-LEGISLATIVĂ**

Anul 2015 a adus **o modificare majoră a sistemului electoral din România**. Legile privind alegerile parlamentare şi alegerile locale au fost abrogate şi înlocuite de noi acte normative, iar legile privind partidele politice, respectiv controlul finanțării partidelor politice şi a campaniilor electorale au fost modificate, completate şi republicate.

Totodată, în vederea sporirii accesului la vot al cetățenilor români cu domiciliul sau reședința în străinătate a fost adoptată legea privind votul prin corespondenţă.

Iată o *prezentare succintă a evoluției legilor electorale în decursul anului 2015*:

* Legea nr. 113/2015 pentru modificarea şi completarea Legii nr. 334/2006 privind finanţarea activităţii partidelor politice şi a campaniilor electorale, a fost publicată în Monitorul Oficial al României, Partea I, nr. 339 din 18 mai 2015. În temeiul art. IV din Legea nr. 113/2015, Legea nr. 334/2006 privind finanţarea activităţii partidelor politice şi a campaniilor electorale, republicată, cu modificările şi completările ulterioare, a fost republicată în Monitorul Oficial al României, Partea I, nr. 446 din 23 iunie 2015, dându-se textelor o nouă numerotare.

Legea a vizat modificarea prevederilor privind finanţarea activităţii partidelor politice şi a campaniilor electorale, **în vederea implementării celor 13 recomandări formulate de Grupul Statelor contra Corupției (GRECO)** în cadrul Raportului de evaluare a României privind Transparența Finanțării Partidelor Politice[[1]](#footnote-1). Iniţiatorii legii au preluat, în parte, soluţiile legislative propuse de Autoritatea Electorală Permanentă în cadrul unui proiect de lege transmis Parlamentului, precum şi în cadrul şedinţelor comisiilor de specialitate ale celor două Camere la care au participat. Textul Legii nr. 113/2015 adoptat de Parlament a suferit însă mai multe modificări faţă de textul propunerii legislative.

* Legea nr. 114/2015 privind modificarea şi completarea Legii partidelor politice nr. 14/2003, a fost publicată în Monitorul Oficial al României, Partea I, nr. 346 din 20 mai 2015. În temeiul art. II din Legea nr. 114/2015, Legea nr. 14/2003 a fost republicată în Monitorul Oficial al României, Partea I, nr. 408 din 10 iunie 2015, dându-se textelor o nouă numerotare.

Modificarea majoră adusă de lege priveşte **condiţiile de înfiinţare a partidelor politice** şi posibilitatea partidelor politice de a se organiza şi funcţiona la nivel naţional, la nivel local sau atât la nivel naţional, cât şi local, conform statutului propriu.

* Legea nr. 115/2015 pentru alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali, publicată în Monitorul Oficial al României, Partea I, nr. 349 din 20 mai 2015, a abrogat Legea nr. 67/2004 pentru alegerea autorităţilor administraţiei publice locale, republicată în Monitorul Oficial al României, Partea I, nr. 333 din 17 mai 2007, cu modificările şi completările ulterioare.

Legea **menține** un singur tur de scrutin **pentru alegerea primarilor**, sistem electoral instituit prin Legea nr. 129/2011 privind modificarea Legii nr. 67/2004 pentru alegerea autorităţilor administraţiei publice locale, iar preşedinţii consiliilor judeţene încetează să mai fie desemnaţi prin votul direct al alegătorilor, urmând să fie aleşi prin vot indirect, de către consiliile judeţene. Totodată, aduce o serie de modificări în modul de desfăşurare a alegerilor locale, implementând Sistemul informatic de monitorizare a prezenţei la vot şi de prevenire a votului ilegal.

* Legea nr. 208/2015 privind alegerea Senatului şi a Camerei Deputaților, precum şi pentru organizarea şi funcționarea Autorității Electorale Permanente, publicată în Monitorul Oficial al României, Partea I, nr. 553 din 24 iulie 2015, a abrogat Legea nr. 35/2008 pentru alegerea Camerei Deputaților şi a Senatului şi pentru modificarea şi completarea Legii nr. 67/2004 pentru alegerea autorităților administrației publice locale, a Legii administrației publice locale nr. 215/2001 şi a Legii nr. 393/2004 privind Statutul aleșilor locali, publicată în Monitorul Oficial al României, Partea I, nr. 196 din 13 martie 2008, cu modificările şi completările ulterioare.

Legea **modifică sistemul electoral aplicabil alegerilor parlamentare**, revenindu-se la sistemul pe liste de partid închise utilizat până în anul 2008. Totodată, aduce o serie de modificări în modul de administrare a proceselor electorale, reglementând înfiinţarea Corpului experţilor electorali, precum şi în modul de desfăşurare a alegerilor, implementând Sistemul informatic de monitorizare a prezenţei la vot şi de prevenire a votului ilegal. Regulile de desfăşurare a campaniei electorale au suferit modificări în vederea asigurării accesului la mijloacele mass-media şi unui cadru nediscriminatoriu de dezbatere pentru toţi competitorii electorali. Conform art. 120 din lege, prevederile privind corpul experţilor electorali, secţiile de votare, Registrul electoral şi listele electorale permanente se aplică în mod corespunzător alegerilor pentru Preşedintele României, alegerilor pentru autorităţile administraţiei publice locale, alegerilor pentru Parlamentul European, precum şi referendumurilor naţionale şi locale.

* Legea nr. 288/2015 privind votul prin corespondenţă, precum şi modificarea şi completarea Legii nr. 208/2015 privind alegerea Senatului şi a Camerei Deputaților, precum și pentru organizarea şi funcționarea Autorității Electorale Permanente a fost publicată în Monitorul Oficial al României, Partea I, nr. 866 din 19 noiembrie 2015.

Legea **răspunde necesităţii sporirii gradului de acces la vot al cetăţenilor români din străinătate**, reglementând posibilitatea exercitării dreptului de vot prin corespondenţă, ca o alternativă la votul în secţiile de votare. Legea prevede documentele şi procedura de exercitare a dreptului de vot prin corespondenţă de către cetăţenii români cu domiciliul în străinătate, instituţiile, autorităţile şi organismele de mamagement electoral implicate în organizarea şi desfăşurarea votului prin corespondenţă, procedura de numărare a voturilor şi de stabilire a rezultatelor votului prin corespondenţă. Legea este aplicabilă doar pentru alegerile parlamentare şi va fi pusă în aplicare cu prilejul alegerilor pentru Senat şi Camera Deputaţilor din anul 2016.

**1.1. ACTIVITATEA DE ELABORARE A PROIECTELOR DE ACTE NORMATIVE ÎN DOMENIUL ELECTORAL**

**1.1.1. Elaborarea proiectelor de legi**

Proiectele inițiale ale celor 5 acte normative sus-menționate au fost elaborate în cadrul Autorităţii Electorale Permanente, fiind înaintate Parlamentului, pentru a fi iniţiate şi dezbătute în cadrul comisiilor de specialitate ale celor două Camere. Reprezentanţii Autorității Electorale Permanente **au participat** **la ședințele *Comisiei comune a Camerei Deputaților şi Senatului*** *pentru elaborarea propunerilor legislative privind legile electorale, propunerilor legislative privind modificarea Legii partidelor politice şi a Legii privind finanțarea partidelor politice şi a campaniilor electorale* și ale subcomisiei acesteia în cadrul cărora au fost dezbătute proiectele de acte normative sus-menționate, **prezentând Comisiei punctul de vedere al Autorități**i cu privire la conținutul şi implicațiile legale şi practice ale soluțiilor legislative propuse.

De asemenea, reprezentanţii Autorităţii au participat la mai multe întâlniri şi dezbateri publice care au avut ca temă legislația electorală adoptată de Parlament, unde au prezentat punctul de vedere al Autorității Electorale Permanente asupra modificărilor aduse și a implicațiilor legale şi practice ale acestora.

**1.1.2. Elaborarea proiectelor de hotărâri ale Guvernului**

În cursul anului 2015, au fost elaborate în cadrul compartimentului de specialitate al Autorităţii Electorale Permanente 7 proiecte de hotărâri ale Guvernului.

Astfel, au fost elaborate **proiectele a două hotărâri ale Guvernului***,* publicate ulterior în Monitorul Oficial al României, care au avut ca obiect aprobarea unor normative de cheltuieli **pentru organizarea evenimentelor electorale internaționale găzduite de Autoritate în anul 2015**, respectiv:

* Hotărârea Guvernului nr. 701/2015 pentru aprobarea unor normative de cheltuieli pentru seminarul cu tema "Codificarea dreptului electoral", organizat de Autoritatea Electorală Permanentă în perioada 19 - 20 octombrie 2015[[2]](#footnote-2),
* Hotărârea Guvernului nr. 88/2015 privind aprobarea normativelor de cheltuieli pentru acțiunea de protocol cu caracter deosebit "Reuniunea Comitetului Executiv al Asociației Mondiale a Organismelor Electorale (A-WEB) şi Conferința Internațională Integritate Electorală şi Cooperare Regională", organizată de Autoritatea Electorală Permanentă în perioada 25 - 26 martie 2015[[3]](#footnote-3).

Ulterior modificării, completării şi republicării Legii nr. 334/2006 privind finanțarea activității partidelor politice şi a campaniilor electorale, a fost necesară elaborarea unor noi norme metodologice de aplicare a legii, astfel a fost elaborat **Proiectul de Hotărâre a Guvernului pentru aprobarea Normelor metodologice de aplicare a Legii nr. 334/2006 privind finanțarea activității partidelor politice şi a campaniilor electorale**şi **Nota de fundamentare** a acestuia. La redactarea proiectului de hotărâre a Guvernului sus-menționat au fost avute în vedere atât observațiile formulate de către compartimentele de specialitate ale Autorității, precum şi observațiile colectate în urma dezbaterii publice organizate pentru acest proiect.

Totodată, au fost elaborate **proiectele a 5 hotărâri pentru organizarea alegerilor parlamentare/locale parțiale în anul 2015**, care nu au fost adoptate de Guvern, respectiv :

* 2 proiecte de hotărâri ale Guvernului privind alegeri locale parțiale:
* Proiect de hotărâre a Guvernului privind stabilirea datei alegerilor locale parțiale pentru unele autorități ale administrației publice locale;
* Proiect de hotărâre a Guvernului pentru aprobarea Programului calendaristic privind realizarea acțiunilor necesare organizării și desfășurării alegerilor locale parțiale pentru unele autorități ale administrației publice locale, din data de 22 martie 2015.
* 3 proiecte de hotărâri ale Guvernului privind alegerile parlamentare parțiale:
* Proiect de hotărâre a Guvernului privind stabilirea datei alegerilor parţiale pentru Camera Deputaților și Senat în unele colegii uninominale din Circumscripția electorală nr. 4 – județul Bacău, Circumscripția electorală nr. 10 - județul Buzău, Circumscripţia electorală nr. 16 – județul Dâmboviţa, Circumscripția electorală nr. 18 – județul Galați, Circumscripţia electorală nr. 28 – județul Mureş și Circumscripţia electorală nr. 42 – municipiul București;
* Proiect de hotărâre a Guvernului privind aprobarea Programului calendaristic pentru realizarea acţiunilor din cuprinsul perioadei electorale, la alegerile parţiale pentru Camera Deputaților și Senat în unele colegii uninominale din Circumscripția electorală nr. 4 – județul Bacău, Circumscripția electorală nr. 10 - județul Buzău, Circumscripţia electorală nr. 16 – județul Dâmboviţa, Circumscripția electorală nr. 18 – județul Galați, Circumscripţia electorală nr. 28 – județul Mureş și Circumscripţia electorală nr. 42 – municipiul București din data de 22 martie 2015;
* Proiect de hotărâre a Guvernului privind aprobarea măsurilor, a bugetului şi cheltuielilor necesare pentru pregătirea, organizarea şi desfășurarea alegerilor parțiale pentru Camera Deputaților şi Senat din data de 22 martie 2015, a modelului timbrului autocolant, a modelelor listelor electorale, a modelului buletinului de vot, a modelelor ștampilelor electorale şi ale altor documente care vor fi utilizate la aceste alegeri, precum şi a condițiilor şi duratei păstrării materialelor rezultate din procesul electoral.

**1.1.3. Adoptarea hotărârilor Autorității Electorale Permanente**

În urma modificării legislației electorale, domeniul de reglementare al Autorității a fost extins. În consecință, în decursul anului 2015 **au fost adoptate două hotărâri***,* care au fost publicate în Monitorul Oficial al României, Partea I, respectiv:

* Hotărârea Autorității Electorale Permanente nr. 9/2015 pentru aprobarea Normelor metodologice privind funcționarea Sistemului informatic de monitorizare a prezenței la vot şi de prevenire a votului ilegal, selecția şi desemnarea operatorilor de calculator ai birourilor electorale ale secțiilor de votare[[4]](#footnote-4),
* Hotărârea Autorității Electorale Permanente nr. 11/2015 privind aprobarea Metodologiei de admitere în Corpul experților electorali[[5]](#footnote-5).

Totodată, în vederea asigurării cadrului legal pentru buna desfășurare a proceselor electorale din anul 2016, **au fost elaborate proiectele a 18 hotărâri ale Autorității Electorale Permanente**, respectiv:

* Proiectul Hotărârii Autorității Electorale Permanente pentru aprobarea modelelor proceselor-verbale privind consemnarea rezultatului votării la alegerile pentru Senat și Camera Deputaților;
* Proiectul Hotărârii Autorității Electorale Permanente pentru aprobarea modelului timbrului autocolant care va fi folosit la alegerea Senatului şi a Camerei Deputaților;
* Proiectul Hotărârii Autorității Electorale Permanente pentru aprobarea modelelor ștampilelor electorale care vor fi folosite la alegerea Senatului și a Camerei Deputaților;
* Proiectul Hotărârii Autorității Electorale Permanente privind procedura de acreditare, precum și pentru aprobarea modelelor documentelor de acreditare şi ale ecusoanelor persoanelor acreditate la alegerea Senatului și a Camerei Deputaților;
* Proiectul Hotărârii Autorității Electorale Permanente pentru aprobarea modelelor listelor electorale suplimentare care vor fi folosite la alegerea Senatului și a Camerei Deputaților;
* Proiectul Hotărârii Autorității Electorale Permanente pentru aprobarea modelului extrasului de pe lista electorală permanentă și suplimentară care va fi folosit la alegerea Senatului și a Camerei Deputaților;
* Proiectul Hotărârii Autorității Electorale Permanente pentru aprobarea modelelor certificatelor doveditoare ale alegerii senatorilor și deputaților;
* Proiectul Hotărârii Autorității Electorale Permanente pentru aprobarea modelelor, dimensiunilor şi condițiilor de tipărire ale buletinelor de vot care vor fi folosite în secțiile de votare la alegerea Senatului și a Camerei Deputaților;
* Proiectul Hotărârii Autorității Electorale Permanente pentru aprobarea modelelor cererilor de înscriere în Registrul electoral;
* Proiectul Hotărârii Autorității Electorale Permanente pentru aprobarea modelelor proceselor-verbale pentru consemnarea rezultatului votării la alegerile pentru autoritățile administrației publice locale;
* Proiectul Hotărârii Autorității Electorale Permanente pentru aprobarea modelului listei susținătorilor care va fi folosit la alegerea autorităților administrației publice locale;
* Proiectul Hotărârii Autorității Electorale Permanente pentru aprobarea modelelor ștampilelor electorale care vor fi folosite la alegerea autorităților administrației publice locale;
* Proiectul Hotărârii Autorității Electorale Permanente pentru aprobarea modelului listei electorale suplimentare care va fi folosit la alegerea autorităților administrației publice locale
* Proiectul Hotărârii Autorității Electorale Permanente pentru aprobarea modelelor listelor electorale permanente care vor fi folosite la alegerea autorităților administrației publice locale, precum și a Senatului şi Camerei Deputaților;
* Proiectul Hotărârii Autorității Electorale Permanente pentru aprobarea modelului copiei de pe lista electorală complementară care va fi folosit la alegerea autorităților administrației publice locale;
* Proiectul Hotărârii Autorității Electorale Permanente pentru aprobarea modelului certificatului doveditor al alegerii consilierilor și primarilor;
* Proiectul Hotărârii Autorității Electorale Permanente pentru aprobarea modelului timbrului autocolant care va fi folosit la alegerea autorităților administrației publice locale;
* Proiectul Hotărârii Autorității Electorale Permanente pentru aprobarea modelului extrasului de pe lista electorală permanentă, complementară și suplimentară care va fi folosit la alegerea autorităților administrației publice locale.

Toate proiectele hotărârilor sus-menționate **au fost aduse la cunoștință publică** pe site-ul de legislație electorală al Autorităţii[[6]](#footnote-6).

**1.1.4. Elaborarea memorandumurilor Guvernului**

În anul 2015, Autoritatea Electorală Permanentă a iniţiat două memorandumuri ale Guvernului, cu următoarele teme:

* finanțarea a 79 de posturi din cadrul Autorității Electorale Permanente,
* implementarea Sistemului informatic de monitorizare a prezenţei la vot şi de prevenire a votului ilegal.

**Asigurarea transparenţei decizionale la elaborarea proiectelor de acte normative**

Toate proiectele actelor normative elaborate pe parcursul anului 2015 au fost afișate pe site-ul *legislație electorală* al Autorității Electorale Permanente, în secțiunea *în dezbatere publică.*

|  |  |
| --- | --- |
| 1. **Procesul de elaborare a actelor normative** | |
| 1. Numărul proiectelor de hotărâri ale Guvernului adoptate în 2015 | 2 |
| 1. Numărul proiectelor de hotărâri ale Autorității Electorale Permanente adoptate în 2015 | 2 |
| 1. Numărul proiectelor de acte normative care au fost anunțate în mod public | 23 |
| Dintre acestea, au fost anunțate în mod public: | |
| * pe site-ul propriu | 23 |
| * prin afișare la sediul propriu | 0 |
| * prin mass-media | 23 |
| 1. Numărul dezbaterilor publice organizate pe marginea proiectelor de acte normative | 1 |
| * **B. Procesul de luare a deciziilor** | |
| 1. Numărul total al ședințelor publice | 0 |
| 2. Numărul ședințelor care nu au fost publice, cu motivația restricționării accesului: | 0 |

Proiectul de Hotărâre a Guvernului pentru aprobarea Normelor metodologice de aplicare a Legii nr. 334/2006 privind finanțarea activității partidelor politice și a campaniilor electorale şi nota de fundamentare au fost aduse la cunoștință publică pe site-ul instituției, secțiunea *Legislație electorală - în dezbatere publică*, la data de 9 iulie 2015.

În data de 13 august 2015, Autoritatea Electorală Permanentă a organizat, la solicitarea societății civile, **ședința pentru dezbaterea publică** a proiectului de Hotărâre a Guvernului pentru aprobarea Normelor metodologice de aplicare a Legii nr. 334/2006 privind finanțarea activității partidelor politice și a campaniilor electorale. *Minuta ședinței de dezbatere publică* şi *Recomandările scrise colectate* privind proiectul de Hotărâre a Guvernului pentru aprobarea Normelor metodologice de aplicare a Legii nr. 334/2006 privind finanțarea activității partidelor politice și a campaniilor electorale au fost aduse la cunoștință publică pe site-ul instituției, secțiunea *Legislație electorală - în dezbatere publică,* la data de 28 august 2015.

**1.2. ASIGURAREA RELAȚIEI CU PARLAMENTUL**

În aceeaşi zonă de activitate, în legătură directă cu elaborarea actelor normative, se înscrie şi asigurarea relației cu Parlamentul care a inclus:

* elaborarea **punctelor de vedere** ale Autorității Electorale Permanente **privind 33 de inițiative legislative în domeniul electoral**, aflate în procedură legislativă în cele două Camere ale Parlamentului, la solicitarea Departamentului pentru Relația cu Parlamentul din cadrul Guvernului,
* formularea **răspunsurilor la întrebările scrise[[7]](#footnote-7) adresate** președintelui Autorității Electorale Permanente **de către parlamentari**,
* **participarea reprezentanţilor Autorităţii Electorale Permanente la ședințele comisiilor de specialitate** ale celor două Camere ale Parlamentului în cadrul cărora au fost analizate inițiativele legislative care vizau domeniul electoral.

**1.3. ÎNTOCMIREA ELEMENTELOR DE POZIȚIE ALE ROMÂNIEI ÎN DOMENIUL ELECTORAL**

La solicitarea Ministerului Afacerilor Externe, Autoritatea Electorală Permanentă a întocmit şi a comunicat **puncte de vedere ale României** cu privire la diferite aspecte sesizate de instituțiile Uniunii Europene.


Menţionăm în acest context solicitarea Comisiei pentru Libertăți Civile, Justiție şi Afaceri Interne din cadrul Parlamentului European, transmisă prin Reprezentanța Permanentă a României la Bruxelles privind iregularităţile apărute cu prilejul desfăşurării alegerilor pentru Preşedintele României din anul 2014, la secţiile de votare din străinătate şi solicitarea Reprezentanței Permanente a României pe lângă Consiliul Europei privind proiectele de răspuns ale comitetului Miniștrilor/CM la recomandările Congresului Puterilor Locale și Regionale nr. 375/2015: „Criteriile pentru candidarea la alegerile locale şi regionale” şi 369/2015 privind „Listele electorale şi alegătorii rezidenți de facto în străinătate”.

Totodată, la solicitarea Ministerului Afacerilor Externe, Autoritatea a comunicat **elemente de mandat** pentru pregătirea dosarului delegaţiei române la Reuniunea anuală de implementare – Dimensiunea Umană (HDIM) a Organizaţiei pentru Securitate şi Cooperare în Europa, Sesiunea de lucru nr. 9 – Instituţii democratice, din data de 25 septembrie 2015 şi elemente de mandat privind Rezoluția Parlamentului European din 11 noiembrie 2015 referitoare la reforma legislației electorale a Uniunii Europene.

**1.4. ELABORAREA UNOR MATERIALE DOCUMENTARE**

Activitatea de elaborare a proiectelor de acte normative a Autorităţii Electorale Permanente, precum şi cea de iniţiere a campaniilor de informare şi educare destinate alegătorilor sau persoanelor implicate în organizarea proceselor electorale are la bază **studii şi materiale informative realizate în cadrul instituţiei**.

În anul 2015 au fost iniţiate **2 proiecte de cercetare**, dintre care unul a fost finalizat şi dat publicității în anul 2015, iar al doilea, în cursul lunii februarie 2016.

Proiectulcu tema***„Percepția și opinia tinerilor asupra proceselor electorale din România”*,** desfășurat în perioada februarie-aprilie 2015, a utilizat un eșantion de 1114 tineri de ambele genuri, cu vârste cuprinse între 16 și 24 de ani, provenind din mediul rural și urban şi a urmărit să stabilească care sunt opinia și percepția tinerilor asupra subiectelor politice și electorale din România, precum şi să măsoare nivelul de cunoștințe al tinerilor în legătură cu teme esențiale pentru organizarea democratică a țării. Studiul reprezintă o continuare și o completare a unei cercetări asemănătoare cu titlul „Interesul tinerilor pentru viața politică”, efectuată în primăvara anului 2011. Proiectul a fost **publicat în revista *Expert Electoral* nr. 2 (10)/2015** şi pe site-ul AutorităţiiElectorale Permanente dedicat tinerilor, [www.primulvot.ro](http://www.primulvot.ro)[[8]](#footnote-8).

Proiectul cu tema ***„Alegerile locale din România – interes și percepție”*,** inițiat în luna noiembrie 2015[[9]](#footnote-9), autilizat un eșantion de 1229 de persoane, femei și bărbați, cu vârsta peste 18 ani, din mediul rural și urban, din toate zonele țării. Proiectul are în vedere necesitatea acumulării unui set de date complet și actualizat, în vederea desfășurării unei campanii de informare eficiente cu ocazia alegerilor autorităților administrației publice locale din luna iunie 2016.

Tot în cursul anului 2015 a fost realizat **un studiu privind votul prin corespondenţă**care a fost înaintat *Comisiei comune a Camerei Deputaților şi Senatului pentru elaborarea propunerilor legislative privind legile electorale, propunerilor legislative privind modificarea Legii partidelor politice şi a Legii privind finanțarea partidelor politice şi a campaniilor electorale*, în vederea elaborării proiectului legii privind votul prin corespondenţă.Studiul analizează cerințele şi condițiile de implementare ale votului prin corespondenţă, principalele avantaje şi dezavantaje ale acestei metode alternative de vot şi prezintă studii de caz din mai multe state în care se utilizează votul prin corespondenţă.

1. **ADMINISTRAREA REGISTRULUI ELECTORAL**

Registrul electoral este sistemul informatic național de înregistrare și actualizare a datelor de identificare ale cetățenilor români cu drept de vot și a informațiilor privind arondarea acestora pe secții de votare. Datele şi informaţiile conţinute în Registrul electoral sunt destinate exclusiv proceselor electorale. În conformitate cu prevederile Legii nr. 208/2015 cu modificările şi completările ulterioare, **Registrul electoral este administrat de Autoritatea Electorală Permanentă** care, prin compartimentele specializate şi prin filialele sale **a asigurat suport tehnic şi de specialitate persoanelor autorizate** din cadrul primăriilor în derularea tuturor acţiunilor desfăşurate de aceştia în Registrul electoral. În acest sens, în anul 2015 au fost soluţionate 5488 de solicitări privind crearea de date de autentificare în Registrul electoral pentru persoanele autorizate de către primari.

**2.1. IMPORTURILE DE DATE ÎN REGISTRUL ELECTORAL**

Înscrierea în Registrul electoral a cetățenilor români care au împlinit sau împlinesc vârsta de 18 ani până în ziua alegerilor inclusiv se face, din oficiu, de către Autoritatea Electorală Permanentă, pe baza comunicării Direcției pentru Evidenţa Persoanelor şi Administrarea Bazelor de Date (DEPABD). Importurile de date de la DEPABD au fost efectuate pe parcursul anului 2015 în lunile februarie, iunie și noiembrie.

În Anexa nr. 1 este prezentată o *Situație comparativă privind importurile de date realizate în lunile iunie, respectiv noiembrie* *2015,* care indică județele în care au avut loc creșteri ale numărului de alegători.


Pe site-ul Autorității au fost publicate lunar **comunicate privind numărul total de alegători înscriși** în Registrul electoral.

La finalul anului 2015 cifra acestora era **18.282.648** dealegători.


*Situația numărului de alegători înscriși în Registrul electoral în perioada martie-decembrie 2015[[10]](#footnote-10)* se prezintă astfel:

În urma importurilor de date sus-menţionate, au fost necesare unele **corecții de date**, pe baza observațiilor primarilor și a confirmărilor de la DEPABD.

Datele importate nu au fost în totalitate în conformitate cu realitatea din teren: au existat situaţii în care numele unor persoane erau greșite sau adresele erau greșite, date eronate privind decese, persoane CRDS care, de fapt, au domiciliul în România.

**Activitatea de verificare a neconcordanțelor între datele înscrise în Registrul Electoral și realitatea din teren, pe baza sesizărilor trimise de primari pentru DEPABD, este sintetizată în graficul următor:

Se poate observa o scădere constantă a numărului de sesizări primite din partea primarilor (per total 248 în anul 2015, față de 307 în anul 2014). Scăderea reflectă filtrarea la parametrii superiori a informațiilor din Registrul electoral.

Totodată, au fost primite de la filialele Autorității, via e-mail, 89 de sesizări punctuale care au fost transmise către DEPABD pentru soluționare. Situația acestora se prezintă astfel:

**2.2. ALTE ACȚIUNI ÎN** **REGISTRUL ELECTORAL**

În conformitate cu prevederile art. 36 din Legea nr. 208/2015, cu modificările şi completările ulterioare, **radierea din Registrul electoral a unui alegător** se face în caz de deces, de pierdere a cetăţeniei române, de interzicere a exercitării dreptului de a alege sau de punere sub interdicţie.

Radierea se realizează, după caz, de către persoanele autorizate din unitatea administrativ-teritorială de domiciliu al alegătorului sau, în condiţiile art. 38 din lege, de către Autoritatea Electorală Permanentă.

Conform monitorizării realizate de Autoritatea Electorală Permanentă, în anul 2015 au fost realizate 268.053 acţiuni de adăugare/modificare documente de radiere şi 2.199 de acţiuni de ştergere documente de radiere, după cum rezultă din graficele din Anexa nr. 2.

Totodată, în anul 2015 au fost efectuate peste 13.000 de acțiuni de mutare a alegătorilor în Registrul electoral (operaţiuni privind arondarea alegătorilor la secţiile de votare).

*Situaţia centralizată a acestora* este evidenţiată în Anexa nr. 3.

**2.3. INTERFAŢA REGISTRULUI ELECTORAL DESTINATĂ ALEGĂTORILOR**

Alegătorii pot accesa două module ale Registrului electoral. Un **modul de căutare a secţiei** unde votează şi **un modul de sesizări** care poate fi folosit pentru a transmite Autorităţii Electorale Permanente neconcordanţele sesizate de aceştia în legătură cu datele personale. În cursul anului 2015 au fost primite câteva sute de sesizări în acest ultim modul.

**3. ADMINISTRAREA REGISTRULUI SECŢIILOR DE VOTARE**

Autoritatea Electorală Permanentă administrează *Registrul secțiilor de votare din țară*, care reprezintă o bază de date centralizată privind delimitarea, numerotarea, sediile și dotarea secțiilor de votare.

În conformitate cu prevederile art. 20 alin. (2) din Legea nr. 208/2015, cu modificările şi completările ulterioare, Autoritatea Electorală Permanentă **a adus la cunoștință publică** Registrul secțiilor de votare din țară **în data de 25 august 2015**.

Potrivit evidențelor din Registrul secțiilor de votare, **numărul total al secțiilor de votare din țară** este de **18.597**, cea mai mare pondere având-o cele din mediul rural, și anume 56%.

Conform dispozițiilor art. 21 alin. (1) din Legea nr. 208/2015, cu modificările şi completările ulterioare, secțiile de votare din țară rămân fixe, cu excepția modificărilor ce necesită actualizarea. De asemenea, în baza prevederilor art. 21 alin. (5), secțiile de votare trebuie să îndeplinească următoarele criterii:

a) secțiile de votare nu pot depăși limitele unităților administrativ-teritoriale;

b) aceeași adresă a unui alegător nu poate fi arondată la mai multe secții de votare;

c) numărul de alegători arondați unei secții de votare nu poate depăși cifra de 2.000;

d) numărul de alegători arondați unei secții de votare nu poate fi mai mic de 50;

e) distanța dintre sediul secției de votare și domiciliul/reședința alegătorului să nu depășească, de regulă, 3 kilometri;

f) aria teritorială a secției de votare trebuie să fie, de regulă, compactă.

La nivel național există 73 de secții de votare cu un număr de peste 2000 de alegători arondați din care 4 secții de votare cu peste 3.000 de alegători arondați ( una în municipiul Iași, una în comuna Moșna din județul Iași și două în orașul Popești Leordeni din județul Ilfov). Această situație rezultă din emiterea de acte de identitate cuprinzând adrese de domiciliu sau reședință noi, emiterea de acte de identitate noi, creșterea numărului de persoane care au împlinit 18 ani, precum şi din situația repatriaților care deţin acte de identitate cu aceeași adresă de domiciliu.

Totodată, la nivel naţional există 47 de secții de votare cu un număr mai mic de 50 de alegători arondați. Acestea din urmă se regăsesc în proporție de 91% în mediul rural. Această situație apare, în general, din următoarele cauze:

1. distanța dintre sediul celei mai apropiate secții de votare și domiciliul/reședința alegătorilor depășește 3 kilometri;
2. secția de votare este situată într-o zonă izolată;
3. nu există posibilitatea de informatizare a secției de votare.

*Situația privind secțiile de votare din țară și numărul de alegători arondați acestora, în funcție de tipurile unităților administrativ-teritoriale*, se prezintă astfel:



**Modificarea delimitării secțiilor de votare și/sau a sediilor acestora** se poate realiza numai cu avizul conform[[11]](#footnote-11) al Autorității Electorale Permanente, pe baza solicitărilor transmise de primari.

În anul 2015 au fost comunicate Autorității Electorale Permanente **116 de solicitări[[12]](#footnote-12)** privind emiterea avizului conform care au vizat:

* înființarea unei secții de votare;
* schimbarea sediului secțiilor de votare;
* modificarea delimitării secțiilor de votare.


În urma analizării, **a fost emis avizul conform pentru 112** dintre acestea. Majoritatea acestora au fost formulate de primăriile de comune, urmate de cele de municipii.

Cele 116 solicitări au avut ca obiect **2.254 de situații punctuale** (ex: arondare artere, sate, segmente de artere, imobile, respectiv numere administrative, schimbare a sediului secției de votare, înființare secție de votare), care în urma acordării avizului conform au afectat un număr de **343 de secții de votare.** Dintre cele 25 de solicitări care au vizat schimbarea sediului secțiilor de votare, 16 au fost trimise de primării de comună, 7 de primării de municipiu și 2 de primării de orașe. În urma analizării acestora **a fost emis avizul conform pentru schimbarea a 33 de sedii de secție de votare.** Dintre acestea, o singura secție de votare a fost afectată atât de schimbarea sediului său, cât și de modificarea delimitării acesteia (comuna Moșnița Nouă, județul Timiș).


Un număr de 86 de solicitări au vizat în mod exclusiv modificarea delimitării secțiilor de votare. Acestea au vizat în principal:


* arondarea unor sate în delimitarea secţiilor de votare;
* arondarea arterelor omise, respectiv a arterelor nou-înființate în delimitarea secţiilor de votare;
* arondarea imobilelor omise, respectiv a noilor imobile în delimitarea secţiilor de votare (imobile cu număr administrativ „0”, arondarea unor numere administrative, arondarea unor segmente de numere).

Cea mai mare pondere în ceea ce privește modificarea delimitării secțiilor de votare a avut-o arondarea de artere nou-înființate, urmată de arondarea numerelor administrative și a segmentelor de numere. Cele mai multe secții de votare afectate de modificarea delimitării secțiilor de votare se regăsesc în municipii (143 de secții de votare), urmate de comune (121 de secții de votare) și orașe (47 de secții de votare).

Din punct de vedere al **operaţiunilor efectuate la nivel informatic** în Registrul secțiilor de votare din țară, situaţia se prezintă astfel:

* 1.769 de acţiuni de modificare a delimitării secţiilor de votare



* 7.042 acțiuni de adăugare delimitare
* 2.378 de acţiuni de ştergere delimitare

Cumulate, acțiunile de modificare (1769), adăugare (7042) și ștergere (2378) au totalizat **11.189 de acțiuni** în sistem **asupra delimitărilor secţiilor de votare.**

|  |  |
| --- | --- |
| **Acţiune** | **Număr** |
| Adaugă delimitare | 7.042 |
| Adăugare/Modificare document de radiere | 268.053 |
| Creare secție de votare | 208 |
| Modificare delimitare | 1.769 |
| Mutare alegător | 13.611 |
| Șterge delimitare | 2.378 |
| Ștergere documente de radiere | 2.199 |
| Ștergere secție de votare | 156 |

Potrivit monitorizării realizate de Autoritatea Electorală Permanentă centralizat, la nivel național, în perioada 1 ianuarie 2015 – 31 decembrie 2015 a fost înregistrat următorul volum de **acțiuni în cadrul sistemului informatic al Registrului electoral**, structurat pe acțiunile importante:

**4. MONITORIZAREA LOGISTICII ELECTORALE**

În temeiul dispozițiilor art. 103 alin. (1), lit. c) din Legea nr. 208/2015, cu modificările şi completările ulterioare, pe parcursul anului 2015 s-a realizat **monitorizarea – evaluarea cantitativă şi calitativă a materialelor de logistică electorală precum şi a modului de păstrare a dotărilor şi materialelor necesare amenajării secțiilor de votare**, după cum urmează:

1. în primul trimestru, în **1.155** de unități administrativ-teritoriale (27 de municipii, 71 orașe şi 1057 de comune),
2. în trimestrul al II-lea, în **1.485** unități administrativ-teritoriale (39 municipii, 92 orașe şi 1354 de comune),
3. în trimestrul al III-lea, în **400** unităţi administrativ-teritoriale (16 municipii, 29 de orașe şi 354 de comune),
4. în trimestrul al IV-lea, în **252** unităţi administrativ-teritoriale (12 municipii, 21 de orașe şi 218 comune).


În total, au fost verificate din punct de vedere al stării logisticii electorale **2.965** de unități administrativ-teritoriale, reprezentând **93,03%** din numărul total al acestora.

Din cele **3.292 de acțiuni** privind monitorizarea – evaluarea cantitativă şi calitativă a materialelor de logistică electorală precum şi a modului de păstrare a dotărilor şi materialelor necesare amenajării secțiilor de votare, **327** au reprezentat acțiuni de recontrol (6 municipii, 20 orașe, 301 comune).

*Situaţia unităţilor administrativ - teritoriale verificate din punct de vedere al logisticii electorale în anul 2015* poate fi consultată în Anexa nr. 5.

Activitatea de monitorizare a stării logisticii electorale a urmărit:

* verificarea faptică a logisticii electorale existente și compararea datelor cu lista de inventariere a materialelor și dotărilor electorale reutilizabile;
* verificarea modului de depozitare a logisticii electorale, în funcție de tipul locației utilizate, precum și de condițiile de depozitare;
* verificarea existenței rampelor necesare accesului persoanelor cu dizabilități.

**S-au constatat** următoarele:


* logistica electorală existentă poate asigura desfășurarea normală a alegerilor;
* se reutilizează la maximum dotările şi materialele rămase de la procesele electorale anterioare;
* reparațiile şi recondiționările necesare se realizează de regulă, în preajma organizării alegerilor;
* în multe cazuri cabinele şi urnele de vot prezintă un grad de uzură fizică şi morală avansat, ca urmare a folosirii repetate a acestora în perioadele electorale anterioare;
* deși în marea majoritate a unităților administrativ-teritoriale verificate există materialele de logistică electorală necesare, în unele unități administrativ-teritoriale s-a constatat o oarecare degradare a acestora, astfel încât s-a solicitat recondiționarea și confecționarea materialelor de logistică electorală, în conformitate cu prevederile Hotărârii nr. 4/2008 a Autorității Electorale Permanente.

*Rezultatele evaluării cantitative/calitative a materialelor de logistică electorală la nivelul anului 2015 precum şi a modului de păstrare a dotărilor şi a materialelor necesare amenajării secţiilor de votare* sunt prezentate în Anexa 6.

**5. ACTIVITĂŢI DE CONTROL ŞI ÎNDRUMARE ELECTORALĂ**

Activitatea de îndrumare şi control electoral desfăşurată de către personalul filialelor Autorității și al birourilor județene aflate în coordonarea acestora, a avut ca scop verificarea modului de respectare a dispoziţiilor legale în materie electorală şi acordarea îndrumării necesare pentru asigurarea organizării şi desfăşurării consultărilor electorale cu respectarea Constituţiei, a legilor şi a standardelor internaţionale în materie, de către instituţiile şi autorităţile publice cu atribuţii în materie electorală.

**5.1. ACTIVITATEA DE CONTROL ELECTORAL**

**** În anul 2015, personalul cu atribuții de îndrumare şi control electoral din cadrul Autorității (97 de salariați) a desfășurat activități specifice de verificare a îndeplinirii sarcinilor ce le revin în materie electorală, primarilor şi persoanelor desemnate de primar, prin dispoziție, să efectueze operațiuni de actualizare a datelor în Registrul electoral. **Astfel, au fost desfășurate** 3.288 de acțiuni **în cadrul cărora au fost controlate** 2.948 de primării **(din totalul de 3.187 primării existente la nivel național).**

#### Principalele obiective urmărite în activitatea de control desfășurată la nivelul primăriilor au vizat:

* monitorizarea modului în care autorităţile administraţiei publice locale au dus la îndeplinire atribuţiile ce le revin potrivit actelor normative în materie electorală;
* urmărirea modului de întocmire a listelor electorale;
* verificarea modului de efectuare a actualizării datelor înscrise în Registrul electoral pe baza comunicărilor primite;
* autorizarea persoanelor care efectuează operaţiuni de actualizare în Registrul Electoral și în listele electorale;
* verificarea modului în care primarul asigură condiţiile necesare consultării de către alegători a informațiilor înscrise în Registrul electoral;
* verificarea respectării criteriilor de delimitare a secțiilor de votare, de arondare a alegătorilor la secțiile de votare, a altor elemente cuprinse în modalitatea de delimitare și de stabilire a sediilor secțiilor de votare, conform prevederilor legale;
* verificarea modului de păstrare şi gestionare a logisticii electorale folosite la consultările electorale anterioare şi realizarea din timp a dotărilor specifice secțiilor de votare;
* urmărirea modului de respectare a hotărârilor, deciziilor și instrucţiunilor Autorităţii;
* verificarea modului de efectuare a comunicărilor între primărie și serviciul public comunitar local pentru evidența persoanelor, în vederea obținerii informațiilor necesare actualizării Registrului electoral;
* analiza demersurilor efectuate pentru punerea în legalitate a persoanelor fără acte de identitate.

Tot în cursul anului 2015 s-au desfășurat **340 de acțiuni de recontrol la primării.**

## 

## Constatări

Concluziile rezultate în urma acţiunilor de control desfăşurate, precum şi măsurile dispuse, au fost consemnate în *procesele-verbale de control* încheiate la sediile instituțiilor controlate. În urma controalelor efectuate s-a constatat că:

* listele electorale permanente tipărite cu ocazia alegerilor pentru Președintele României din anul 2014 au fost semnate de primar și secretar, fiind păstrate de secretarul unității administrativ–teritoriale în condiții corespunzătoare, conform dispozițiile art. 49 alin. (5) din Legea nr. 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, cu modificările și completările ulterioare;
* listele electorale permanente tipărite cu ocazia alegerilor pentru Președintele României din anul 2014 au fost păstrate în condiții corespunzătoare;
* listelele electorale complementare au fost păstrate în condiții corespunzătoare într-un registru special cu file detașabile fiind semnate de către primar și secretar, conform dispozițiilor art. 21 alin. (3) din Legea 115/2015.

De asemenea, în urma controalelor efectuate au fost constatate și unele **nereguli,** dintre care menționăm:

* listele electorale complementare actualizate, preluate de la Inspectoratul General pentru Imigrări nu cuprind toate elementele prevăzute de lege, conform dispozițiilor art. 22 alin. (1) din Legea 115/2015;
* nu toate unitățile administrativ-teritoriale controlate dispun de numărul necesar de cabine de vot, numărul necesar de urne fixe și urne mobile.
* listele electorale permanente nu cuprind toate elementele prevăzute de lege, conform dispozițiilor art. 49 alin. (1) și (5) din Legea nr. 208/2015, existând alegători fără serie și număr act de identitate, respectiv adresă completă de domiciliu;
* listele electorale permanente nu cuprind mențiunea secției de votare pentru alegători;
* exemplarele anterioare ale listelor electorale permanente nu au fost predate spre topire, conform dispozițiilor art. 70 alin (5) din Legea 370/2004;
* radierea din Registrul electoral a persoanelor în cazurile prevăzute de art. 36 din Legea nr. 208/2015, de art. 23 alin (1) din Legea 35/2008 nu s-a efectuat cu respectarea termenului legal;
* listele electorale permanente tipărite cu ocazia alegerilor pentru Președintele României din anul 2014, nu sunt semnate de către secretar sau primar conform dispozițiilor art. 26 alin. (5) din Legea nr. 35/2008 cu modificările şi completările ulterioare, aflată în vigoare la data controlului;
* listele electorale permanente tipărite cu ocazia alegerilor pentru Președintele României din anul 2014, nu sunt semnate de către primar și secretar, conform dispozițiile art. 49 alin. (5) din Legea nr. 208/2015;

Situația centralizată a acestora poate fi consultată în Anexa nr. 7.

## 

## Măsuri dispuse

Cu ocazia acţiunilor de control electoral desfășurate, echipele de control au dispus următoarele **măsuri** în vederea aplicării dispozițiilor legale:

* efectuarea înregistrărilor ori a radierilor din Registrul electoral la termenele stabilite de art. 37, respectiv art. 39 din Legea 208/2015 - termen de realizare: permanent;
* efectuarea de operațiuni în Registrul electoral de către persoane autorizate, conform dispozițiilor art. 26 și art. 28 din Legea 208/2015 - termen de realizare: permanent;
* respectarea hotărârilor şi instrucţiunilor Autorităţii Electorale Permanente - termen de realizare: permanent.

Totodată, în aplicarea dispoziţiilor legale privind desfășurarea activităților electorale, echipele de control au acordat următoarele **recomandări**:

* predarea spre topire a exemplarelor anterioare ale listelor electorale permanente către agenți economici specializați conform dispozițiilor art. 70 alin (5) din Legea nr. 370/2004;
* informarea alegătorilor cu privire la posibilitatea și modalitatea de verificare a propriilor date înscrise în Registrul electoral, conform prevederilor art. 27 alin (1) din Legea nr. 208/2015;
* depunerea diligențelor necesare pentru intrarea în legalitate a cetățenilor înscriși în listele electorale permanente fără serie și număr act de identitate și fără mențiuni complete privind adresa de domiciliu;
* asigurarea din timp a tuturor materialelor de logistică electorală necesare birourilor electorale ale secţiilor de votare şi asigurarea sediilor birourilor electorale cu respectarea Hotărârilor Autorității nr. 5/2014 şi nr. 4/2008 privind condiţiile pe care trebuie să le îndeplinească localurile secţiilor de votare;
* transmiterea către Autoritatea Electorală Permanentă a cazurilor de înlocuire a persoanelor autorizate de către primar să efectueze operațiuni în Registrul electoral în cel mult 5 zile lucrătoare de la data producerii acestora conform dispozițiilor art. 28 alin. (4) din Legea nr. 208/2015;
* echipele de control au atras atenţia reprezentanţilor instituţiilor verificate că neefectuarea înregistrărilor ori a radierilor în Registrul electoral la termenele stabilite de lege constituie contravenţie conform prevederilor art. 98 lit b) din Legea nr. 208/2015 şi se sancţionează cu amendă de la 1.500 la 4.500 lei conform prevederilor art. 99 alin. (1) din Legea nr. 208/2015;
* de asemenea, s-a atras atenţia că nerespectarea hotărârilor, deciziilor și instrucțiunilor Autorităţii Electorale Permanente constituie contravenţie conform prevederilor art. 98 lit. j) şi se sancţionează cu amendă de la 4.500 la 10.000 lei conform prevederilor art. 99 alin. (1) din Legea nr. 208/2015;
* totodată, efectuarea de operațiuni în Registrul electoral de către persoane neautorizate constituie contravenție conform dispozițiilor art. 98 lit. c) din Legea nr. 208/2015 și se sancționează cu amendă de la 1.500 la 4.500 lei conform prevederilor art. 99 alin (1) din Legea nr. 208/2015.

## 

## Sancțiuni

Ca urmare a deficiențelor constatate cu prilejul acţiunilor de control, au fost **aplicate 1.045 de sancţiuni** contravenţionaledin care:

* + 352 amenzi contravenționale în cuantum total de 372.800 lei;
  + 693 avertismente.

În cursul anului 2015, Autoritatea Electorală Permanentă a fost parte în **215 dosare** aflate pe rolul instanțelor de judecată**.** Dintre acestea, **165** au reprezentat dosare care au avut ca obiect contestarea actelor de sancționare contravențională întocmite de personalul cu atribuţii de control din cadrul Autorităţii Electorale Permanente.

|  |  |
| --- | --- |
| Total dosare | 165 |
| Respins plângere contravențională | **39** |
| Anulare acte de sancționare contravențională | **27** |
| Preschimbare în avertisment | **86** |
| În curs de soluționare | **13** |

Situaţia acestora se prezintă astfel:

## Controlul și monitorizarea actualizării Registrului Electoral

Activitatea desfășurată pe parcursul anului 2015 a avut ca obiectiv principal monitorizarea actualizării Registrului electoral de către reprezentanții primăriilor, în conformitate cu prevederile art. 24 alin (2) din Legea 208/2015. S-a constatat că în toate primăriile controlate, există persoane autorizate să opereze în Registrul electoral și în listele electorale, că aceste persoane operează în Registrul electoral prin înregistrarea și actualizarea datelor de identificare ale cetățenilor români cu drept de vot, actualizează datele înregistrate în Registrul electoral potrivit comunicărilor primite, arondează cetățenii români cu drept de vot la secțiile de votare.

Totuși, în urma analizării actelor de deces întocmite și înregistrate la nivelul primăriilor și a comunicărilor primite în vederea actualizării datelor din Registrul electoral și a operațiunilor efectuate în Registrul electoral, s-a constatat că, în unele cazuri, unii alegători nu figurau ca radiați din Registrul electoral, ori figurau ca radiați cu depășirea termenului legal, motiv pentru care **au fost aplicate sancțiuni contravenționale**.

Conform datelor prezentate în Anexa nr. 8, în anul 2015 au fost identificați **7.014 alegători decedați, neradiați în Registrul electoral**. Măsura dispusă a constat înefectuarea înregistrărilor ori a radierilor din Registrul electoral la termenele stabilite de art. 37 și de art. 39 din Legea 208/2015*.*

**5.2. ACTIVITATEA DE ÎNDRUMARE ELECTORALĂ**

## 5.2.1 Activități de îndrumare desfășurate la sediile instituțiilor

Pe parcursul anului 2015 au fost desfășurate următoarele activități de îndrumare:

* cu ocazia monitorizării modului de efectuare a operațiunilor în Registrul Electoral s-a acordat îndrumare atât reprezentanţilor unităţilor administrativ–teritoriale cât şi persoanelor autorizate cu privire la atribuţiile şi sarcinile ce le revin pentru efectuarea operaţiunilor în Registrul electoral, la termenele şi în condiţiile prevăzute de lege, precizându-se totodată, faptele ce constituie contravenţii şi sancţiunile aplicabile în cazul nerespectării dispoziţiilor legale;
* lunar, au fost analizate rapoartele cu alegători nerepartizați, în vederea repartizării acestora la secțiile de votare în mod automat; în cazul unităților administrativ-teritoriale cu alegători nerepartizați care puteau fi repartizați la secțiile de votare doar în mod manual, personalul structurilor teritoriale a procedat la transmiterea către Direcția Informatică a solicitării de deblocare a Registrului secțiilor de votare, contactarea persoanelor desemnate de primari pentru a efectua operațiuni în Registrul electoral, monitorizarea operațiunilor de repartizare a alegătorilor la secțiile de votare, asigurându-se că la finalul operațiunilor Registrul secțiilor de votare să fie aprobat;
* în cazul unităților administrativ-teritoriale cu alegători nerepartizați având mențiuni complete privind adresa de domiciliu ce ar fi permis repartizarea în mod automat la secțiile de votare, ori care solicitau modificarea delimitărilor secțiilor de votare, s-a procedat la contactarea reprezentanților primăriilor, în vederea demarării procedurii de modificare a delimitărilor secțiilor de votare, conform prevederilor art. 20 alin. (3) și ale art. 21 alin. (1) din Legea nr. 208/2015, cu respectarea dispozițiilor Hotărârii Autorității Electorale Permanente nr. 6/2014; urmare a primirii și verificării documentelor întocmite de către reprezentanții unităților administrativ-teritoriale, personalul filialelor, sau după caz al birourilor județene, s-a transmis către Direcția de management, monitorizare și logistică electorală, propunerea de emitere a avizului conform al Autorității Electorale Permanente. Ulterior primirii avizelor de conformitate s-a procedat la contactarea persoanelor desemnate de primari pentru a efectua operațiuni în Registrul electoral, monitorizarea operațiunilor de modificare/creare a delimitărilor secțiilor de votare, de repartizare a alegătorilor la secțiile de votare, asigurându-se că la finalul operațiunilor Registrul secțiilor de votare să fie aprobat;
* au fost preluate și analizate sesizările primarilor în ceea ce privește imposibilitatea radierii unor alegători și a unor erori apărute la conectarea sau efectuarea operațiunilor în Registrul electoral;
* odată cu intrarea în vigoare a noilor prevederi legale în materie electorală, s-a procedat la comunicarea pe e-mail către toate primăriile, a unor informări cu privire la dispozițiile noilor acte normative;
* au fost transmise săptămânal, ,,*Notificări de neoperare în ultimele 30 de zile*”, către primăriile din judeţele care în ultimele 30 de zile nu au efectuat nicio operațiune de radiere în Registrul electoral; urmare a notificărilor transmise, s-a constatat diminuarea numărului primăriilor fără activitate în Registrul electoral.

În total, au fost desfășurate **1.308 de acțiuni de îndrumare** la instituții cu atribuții în materie electorală, după cum urmează:

* **307 acțiuni de îndrumare** la publice de evidență a persoanelor;
* **46** **acțiuni de îndrumare** la primării de municipiu;
* **90 acțiuni de îndrumare** la primării de oraș;
* **699 acțiuni de îndrumare** la primării de comună;
* **105 acțiuni de îndrumare** la Instituțiile prefectului;
* **61 acțiuni de îndrumare** la structurile teritoriale ale Inspectoratului General pentru Imigrări.

## 5.2.2 Activități de îndrumare desfășurate la sediile filialelor

La sediile filialelor s-au desfăşurat acţiuni de îndrumare cu privire la modalitatea de radiere din Registrul electoral a alegătorilor în caz de deces, interzicerea exercitării drepturilor electorale sau punerea sub interdicţie, precum şi cu privire la modalitatea de arondare a alegătorilor la secţiile de votare.

De asemenea, personalul filialelor a acordat asistenţă/îndrumare, telefonic, operatorilor care au solicitat sprijin pentru efectuarea operaţiunile specifice în Registrul electoral. Acestea au vizat următoarele aspecte:

* activități de îndrumare cu privire la modul de operare al deceselor înregistrate la nivelul unităţilor administrativ-teritoriale și importanța efectuării operațiunilor necesare în Registrul electoral, la termenele stabilite de lege;
* activități de îndrumare referitoare la modul de operare în Registrul Electoral a comunicărilor instanțelor judecătorești, înregistrate la unităţile administrativ-teritoriale, cu privire la anumite persoane care și-au pierdut drepturile electorale, în urma unor hotărâri judecătorești rămase definitive;
* activități de îndrumare cu privire la modul de arondare al alegătorilor pe secții de votare;
* activități de îndrumare cu privire la întocmirea documentelor necesare acordării avizului conform, în cazul modificării delimitărilor secțiilor de votare sau schimbarea sediilor acestora;
* activități de îndrumare referitoare la posibilitatea de a efectua operațiuni de radiere a persoanelor cu domiciliul pe raza altei localități decât cea în care a decedat, etc.

# 5.2.3 Activitatea de sprijin al organizării și desfășurării referendumurilor locale

Pe parcursul anului 2015, au avut loc patru referendumuri locale, respectiv:

* referendumul local din data de 10 mai 2015 pentru consultarea cetățenilor din localitățile Oradea și Sînmartin cu privire la oportunitatea modificării limitei administrative a unității administrativ-teritoriale, în sensul alipirii comunei Sînmartin la municipiul Oradea,
* referendumul local din data de 14 iunie 2015 pentru consultarea cetățenilor din municipiul Oradea privind oportunitatea modificării limitei administrative a unității administrativ - teritoriale Oradea,
* referendumul local din data de 26 aprilie 2015 pentru consultarea populaţiei cu privire la trecerea localităţii Căzăneşti din jud. Ialomiţa de la rangul de oraş la rangul de comună,

În data de 23.04.2015, o echipă din cadrul Filialei Bucureşti-Ilfov s-a deplasat în oraşul Căzăneşti, unde a efectuat un control şi o acţiune de îndrumare electorală la primăria oraşului.

În urma verificării documentelor solicitate şi a discuţiilor purtate cu primarul şi secretarul oraşului, precum şi cu preşedintele Biroului electoral de circumscripţie nr. 5 Căzăneşti, s-a constatat că autorităţile administraţiei publice locale au realizat la termen şi în condiţii corespunzătoare sarcinile ce le-au revenit pentru organizarea şi desfăşurarea referendumului local.

* referendumul local din data de 15 martie 2015 pentru consultarea cetățenilor comunei Săcălaz, județul Timiș, în vederea exprimării acordului pentru exploatarea resurselor naturale prin metoda fracturării hidraulice care poate dăuna sănătății oamenilor, animalelor și mediului înconjurător***.***

Personalul birourilor județene ale Autorității a desfășurat activități de îndrumare și control electoral la sediile primăriilor, ale instituțiilor prefectului şi ale birourilor electorale de circumscripție, implicate în consultările electorale menţionate, urmărind modul de realizare a acțiunilor prevăzute în programele calendaristice, precum și asigurarea logisticii electorale.

**5.3. INSTRUIRI**

**5.3.1. Acțiuni de instruire a persoanelor autorizate să efectueze operațiuni specifice în Registrul electoral**

În timpul desfășurării acțiunilor de control și recontrol electoral, desfășurate de personalul structurilor teritoriale, la sediul primăriilor s-a procedat la instruirea persoanelor desemnate să efectueze operațiuni de modificare/actualizare în Registrul electoral și în Registrul secțiilor de votare.

Personalul birourilor județene a acordat permanent îndrumare la sediile unde acesta își desfășoară activitatea, persoanelor nou desemnate a efectua operațiuni în Registrul electoral, de la nivelul primăriilor, privind realizarea etapelor procedurale necesare pentru actualizarea datelor de identificare ale cetățenilor români cu drept de vot înscrise în Registrul electoral şi radierea acestora în caz de deces, pierdere a cetăţeniei române, interzicere a exercitării drepturilor electorale sau punere sub interdicţie, în cel mult 24 de ore de la data luării la cunoştinţă de către primar a cazurilor ce impun actualizarea sau radierea, conform dispozițiilor art. 23 alin. (1) şi (2) din Legea nr. 35/2008 cu modificările şi completările ulterioare, raportat la dispozițiile art. 50 şi ale art. 51 din Legea nr. 35/2008, dar și pentru realizarea etapelor procedurale necesare pentru repartizarea alegătorilor către secţiile de votare sau actualizarea, după caz, a delimitării secţiilor de votare, act normative aflat în vigoare la data instruirilor respective.

Totodată, noile persoane autorizate să efectueze operațiuni în Registrul electoral prin dispozițiile primarilor au fost instruite cu privire la modalitatea de operare în aplicația informatică cu ocazia acțiunilor de control și îndrumare electorală desfășurate la sediul unităților administrativ-teritoriale.

Persoanele autorizate a efectua operațiuni în Registrul electoral au solicitat îndrumare privind efectuarea: modificărilor delimitărilor secțiilor de votare, schimbarea sediilor secțiilor de votare, înființarea de noi secții de votare, desființarea unor secții de votare, arondarea automată a alegătorilor repartizați manual, corectarea denumirilor sau adreselor sediilor secțiilor de votare, radierea alegătorilor cu domiciliul în altă unitate administrativ-teritorială, modul de radiere a alegătorilor decedați în străinătate, aplicarea perioadei de interzicere a drepturilor în baza unor sentinţe judecătoreşti privind interzicerea drepturilor electorale.

În conformitate cu prevederile art. 28 alin. (2) ale Legii nr. 208/2015 pentru alegerea Senatului și a Camerei Deputaților, precum și pentru organizarea și funcționarea Autorității Electorale Permanente, obligația primarilor a fost de a transmite lista persoanelor desemnate a opera în Registrul electoral, în vederea autorizării Autorității Electorale Permanente, în termen de 45 de zile de la data intrării în vigoare a noii legi. Astfel, primarii unităților administrativ-teritoriale au emis dispoziții prin care au fost desemnate persoanele care să efectueze operațiuni în Registrul electoral, pentru emiterea noilor date de autentificare, în vederea accesului în aplicație. Persoanele desemnate din cadrul primăriilor, au completat declarațiile pe propria răspundere pentru primirea datelor de acces în Registrul electoral, acestea fiind înaintate structurilor teritoriale din cadrul Autorității Electorale Permanente.

**5.3.2. Acțiuni de instruire a personalului Autorităţii privind noile reglementări legislative în materie electorală**

Având în vedere intrarea în vigoare a unor noi prevederi legale în materie electorală, în lunile septembrie și octombrie, au fost desfășurate sesiuni de instruire și testare a personalului din cadrul structurilor teritoriale ale Autorității, ce au vizat aspecte de ordin legislativ, aspecte privind Registrul electoral și Registrul secțiilor de votare precum și măsurile ce trebuie a fi luate în vederea recrutării/selectării/evaluării experților electorali și a operatorilor secțiilor de votare.

În perioada 21-25 septembrie 2015 au fost desfășurate sesiuni de instruire și evaluare în județul Sibiu (Păltiniș) la care au participat salariați din cadrul a patru filiale, precum și din cadrul birourilor județene arondate acestora, după cum urmează: Filiala Vest, Filiala Nord - Vest, Filiala Centru, Filiala Sud - Vest Oltenia și birourile județene din subordinea acestora.

Totodată, în perioada 5 - 9 octombrie 2015 au fost desfășurate în județul Tulcea (Murighiol), sesiuni de instruire și evaluare, având aceeași tematică din luna septembrie, la care au participat salariați din cadrul sediului central și din cadrul celorlalte patru filiale, respectiv al Filialei Nord-Est, Filialei Sud-Est, Filialei București - Ilfov, Filialei Sud-Muntenia și birourile județene din subordinea acestora.

**6. ALOCAREA SUBVENŢIILOR DE LA BUGETUL DE STAT PENTRU PARTIDELE POLITICE**

Autoritatea Electorală Permanentă a avut obligaţia pe tot parcursul anului 2015, potrivit dispoziţiilor art. 20 din *Normele metodologice de aplicare a Legii nr. 334/2006 privind finanţarea activităţii partidelor politice şi a campaniilor electorale aprobate prin Hotărârea Guvernului nr.749/2007* să acorde partidelor politice subvenţia de la bugetul de stat în prima decadă a lunii.


Pentru anul 2015 **suma care a fost alocată de la bugetul de stat** pentru subvenţiile ce se acordă partidelor politice potrivit art.18 - 20 din Legea nr.334/2006 **a fost de 6.761.468 lei**, cu 11,26% mai mare decât în anul 2014 (6.077.273 lei).

*Situaţia comparativă a subvențiilor acordate în perioada 2008-2015* se regăseşte în Anexa nr. 9.

**Suma alocată de la bugetul de stat pentru plata subvenţiilor partidelor politice în anul 2015** a fost împărţită între Partidul Social Democrat, Partidul Conservator, Partidul Naţional Liberal, Partidul Democrat Liberal, Partidul Poporului Dan-Diaconescu, Uniunea Naţională pentru Progresul României şi Partidul Naţional Ţărănesc Creştin-Democrat, după cum rezultă din graficul următor:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **PSD** | **PNL** | **PC** | **UNPR** | **PDL** | **PNŢCD** | **PP-DD** | **TOTAL** |
| **Ianuarie** | 173.915,40 | 120.858,33 | 16.903,54 | 7.952,32 | 87.423,05 | 1.464,69 | 73.080,67 | **481.598,00** |
| **Februarie** | 164.731,56 | 197.282,80 | 16.011,36 | 7.532,39 |  | 1.387,34 | 69.221,55 | **456.167,00** |
| **Martie** | 164.731,56 | 197.282,80 | 16.011,36 | 7.532,39 |  | 1.387,34 | 69.221,55 | **456.167,00** |
| **Aprilie** | 167.792,84 | 200.948,99 | 16.308,77 | 7.672,36 |  | 1.413,12 | 70.507,92 | **464.644,00** |
| **Mai** | 167.792,84 | 200.948,99 | 16.308,77 | 7.672,36 |  | 1.413,12 | 70.507,92 | **464.644,00** |
| **Iunie** | 167.792,84 | 200.948,99 | 16.308,77 | 7.672,36 |  | 1.413,12 | 70.507,92 | **464.644,00** |
| **Iulie** | 167.792,84 | 200.948,99 | 16.308,77 | 7.672,36 |  | 1.413,12 | 70.507,92 | **464.644,00** |
| **August** | 167.792,84 | 200.948,99 | 16.308,77 | 7.672,36 |  | 1.413,12 | 70.507,92 | **464.644,00** |
| **Septembrie** | 330.801,37 | 396.168,26 | 32.152,01 | 15.125,97 |  | 2.785,96 | 139.005,43 | **916.039,00** |
| **Octombrie** | 256.302,72 | 306.948,55 | 24.911,20 | 11.719,50 |  | 2.158,54 | 107.700,49 | **709.741,00** |
| **Noiembrie** | 256.302,72 | 306.948,55 | 24.911,20 | 11.719,50 |  | 2.158,54 | 107.700,49 | **709.741,00** |
| **Decembrie** | 255.960,98 | 306.539,28 | 24.878,32 | 11.703,87 |  | 2.155,66 | 107.556,89 | **708.795,00** |
| **Total subvenţie 2015** | **2.441.710,51** | **2.836.773,52** | **237.322,84** | **111.647,74** | **87.423,05** | **20.563,67** | **1.026.026,67** | **6.761.468,00** |

*Reprezentarea grafică a repartizării subvenţiei de la bugetul de stat în anul 2015* arată astfel:



Pe site-ul Autorităţii Electorale Permanente, în secţiunea *Finanţarea partidelor politice – Subvenţii publice[[13]](#footnote-13)* **a fost publicată lunar situaţia** privind repartizarea subvenţiei de la bugetul de stat .

**7. CONTROLUL FINANȚĂRII PARTIDELOR POLITICE ŞI A CAMPANIILOR ELECTORALE**

Activitatea de control a finanțării partidelor politice și a campaniilor electorale a fost desfășurată în anul 2015 de un efectiv de 69 de persoane, dintre care 12 persoane de la Departamentul de control al finanțării partidelor politice și a campaniilor electorale, 15 persoane de la filialele Autorității Electorale Permanente și 42 de persoane din cadrul birourilor județene ale Autorității Electorale Permanente.

**7.1. CONTROLUL FINANȚĂRII PARTIDELOR POLITICE**

În conformitate cu prevederile art. 44 alin. (1) din Legea nr. 334/2006, republicată, Autoritatea Electorală Permanentă desfășoară, anual și ori de câte ori este sesizată, activități de verificare a respectării prevederilor legale referitoare la sursele de finanțare și la cheltuielile partidelor politice.

În vederea exercitării atribuțiilor sus-menţionate, **în conformitate cu Planul de control** pentru anul 2015, aprobat de președintele instituției, au fost efectuate **174 de controale** la formațiunile politice, după cum rezultă din tabelul următor:

|  |  |  |
| --- | --- | --- |
| Nr. crt. | Formațiune politică controlată | Organizație teritorială (inclusiv sediul central) |
| 1 | Partidul Național Liberal | 45 |
| 2 | Partidul Social Democrat | 45 |
| 3 | Partidul Democrat Liberal | 44 |
| 4 | Uniunea Națională pentru Progresul României | 22 |
| 5 | Partidul Conservator | 6 |
| 6 | Uniunea Democrată Maghiară din România | 4 |
| 7 | Partidul Poporului - Dan Diaconescu | 3 |
| 8 | Partidul Mișcarea Populară | 2 |
| 9 | Partidul Ecologist Român | 1 |
| 10 | Partidul Național Țărănesc Creștin Democrat | 1 |
| 11 | Partidul România Mare | 1 |
|  | **TOTAL** | **174** |

De asemenea, s-a efectuat **un control ca urmare a unor sesizări** referitoare la înstrăinarea unui imobil din patrimoniul propriu al unei formațiuni politice, fără respectarea prevederilor legale în vigoare. În urma constatărilor efectuate ca urmare a verificărilor și a documentelor puse la dispoziție de instituții publice la solicitarea controlorilor, existând suspiciunea rezonabilă de eludare a legii penale s-a întocmit dosar care a fost transmis spre cercetare Direcției Naționale Anticorupție.

Controalele din Planul anual de control au vizat **verificarea finanțării activității formațiunilor politice din perioada 01.01.2014 – 31.12.2014**, iar pentru cinci controale perioada verificată a fost extinsă și pentru anul 2015.

*Situația controalelor efectuate la partidele politice în anul 2015, detaliată pe fiecare filială în parte, formațiune politică și perioada de desfășurare a controlului* este prezentată în Anexa nr. 10.

Scopul principal al acțiunilor de control a constat în verificarea modului în care formațiunile politice au respectat dispozițiile Legii nr. 334/2006, republicată, prevederile Normelor metodologice de aplicare a Legii nr. 334/2006, precum și reglementările contabile pentru persoanele juridice fără scop patrimonial.

**Obiectivele principale de control** au vizat următoarele aspecte:

* verificarea documentelor de identificare a entității controlate;
* verificarea modului de organizare a contabilității conform reglementărilor contabile în vigoare;
* verificarea organizării evidenței cotizațiilor, respectiv a evidenței donațiilor;
* verificarea organizării evidenței veniturilor din alte surse conform prevederilor legale, inclusiv a veniturilor provenite din dobânzi bancare;
* verificarea organizării evidenței cheltuielilor efectuate din subvențiile de la bugetul de stat;
* verificarea modului de preluare a datelor din timpul campaniilor electorale în evidența contabilă a partidului;
* verificarea concordanței dintre situațiile privind veniturile publicate în Monitorul Oficial al României, Partea I și datele rezultate din evidența contabilă a entității controlate;
* verificarea respectării recomandărilor menționate în raportul de control întocmit cu ocazia controlului efectuat anterior la entitatea verificată.

În urma misiunilor de control desfășurate în anul 2015, s-a constatat că marea majoritate a formațiunilor verificate au avut ca surse de finanțare venituri din cotizații, donații, alte surse potrivit legii și subvenții de la bugetul de stat.

Reprezentarea grafică a surselor de finanțare este următoarea:

**Cuantumul veniturilor obținute în anul fiscal 2014** de către partidele politice controlate a fost de **55.877.385 lei.**

*Situația detaliată a veniturilor înregistrate de către formațiunile politice controlate în anul 2015 pe surse de finanțare, formațiune politică și organizație teritorială* este prezentată în Anexa nr. 11.

**Constatări**

Cu ocazia celor 174 de controale efectuate în cursul anului 2015 s-a constatat că majoritatea entităților controlate au respectat prevederile legale în ceea ce privește finanțarea activității partidelor politice. Au existat și abateri de la legislația în vigoare, cu sau fără caracter contravențional.

**Abaterile cu caracter contravențional** au vizat aspecte legate de:

* nerespectarea prevederilor legale referitoare la organizarea contabilității partidelor;
* nerespectarea prevederilor legale referitoare la sursele de finanțare prevăzute de lege;
* nerespectarea prevederilor legale referitoare la obligația publicării de către partidele politice în Monitorul Oficial al României, Partea I, a datelor obligatorii referitoare la sursele de finanțare obținute în anul fiscal 2014;
* nerespectarea prevederilor legale referitoare la obținerea de venituri din închirierea spațiilor pentru organizarea birourilor parlamentare;
* acceptarea de donații sau servicii cu titlu gratuit de la instituții publice;
* utilizarea sumelor primite ca subvenție de la bugetul de stat pentru alte destinații decât cele permise de lege;
* nedeclararea la Autoritatea Electorală Permanentă a donațiilor primite după deschiderea campaniilor electorale;
* depășirea plafoanelor maxime permise de lege pentru cotizații;
* neprezentarea documentelor solicitate în termenul legal.

**Abaterile fără caracter****contravențional** au fost legate de erori contabile, de neîntocmirea formularelor de evidență a veniturilor (cotizații, donații), de regimul contabil al evidențierii subvențiilor în contabilitatea partidelor și de transmiterea unor situații incorecte privind sursele și cuantumurile veniturilor obținute de către partidele politice către Autoritatea Electorală Permanentă.

**Sancţiuni**

În anul 2015 a fost aplicat un număr de **73 de sancțiuni contravenționale**, din care **27 de amenzi** și **46 de avertismente**.

**Amenzile** aplicate au totalizat **191.000 lei**. De asemenea, a fost confiscată suma totală de 314.108 lei.

*Situația detaliată a sancțiunilor aplicate în anul 2015* este următoarea:

|  |  |  |  |  |
| --- | --- | --- | --- | --- |
| Nr.crt. | Formațiune politică verificată | Tip control | Sancţiuni | Valoare confiscare |
| 1 | Partidul Democrat Liberal Municipiul București | Anual | 10.000 lei amendă | 80.650,00 lei |
| 2 | Partidul Social Democrat Sector 4 | Anual | avertisment | - |
| 3 | Partidul Democrat Liberal Ialomița | Anual | avertisment și 5.000 lei amendă | 8.560,00 lei |
| 4 | Partidul Democrat Liberal Gorj | Anual | 5.000 lei amendă | - |
| 5 | Partidul Democrat Liberal Constanța | Anual | 5.000 lei amendă | 20.950,00 lei |
| 6 | Partidul Social Democrat Municipiul București | Anual | avertisment | - |
| 7 | Partidul Social Democrat Suceava | Anual | avertisment | - |
| 8 | Partidul Social Democrat Ialomița | Anual | avertisment | - |
| 9 | Partidul Social Democrat Giurgiu | Anual | avertisment | - |
| 10 | Partidul Social Democrat Sector 5 | Anual | avertisment | - |
| 11 | Partidul Național Liberal Sector 3 | Anual | avertisment | - |
| 12 | Partidul Social Democrat Olt | Anual | avertisment | - |
| 13 | Partidul Național Liberal Sector 1 | Anual | 10.000 lei amendă | - |
| 14 | Partidul Național Liberal Sector 4 | Anual | avertisment | - |
| 15 | Partidul Național Liberal Sector 6 | Anual | 2 avertismente | - |
| 16 | Partidul Social Democrat Constanța | Anual | 2 avertismente și 5.000 lei amendă | - |
| 17 | Partidul Social Democrat Botoșani | Anual | 15.000 lei total amenzi | 11.100,00 lei |
| 18 | Partidul Social Democrat Sibiu | Anual | 5.000 lei amendă | 144.706,99 lei |
| 19 | Partidul Social Democrat Bistrița-Năsăud | Anual | 3 avertismente | - |
| 20 | Partidul Social Democrat Maramureș | Anual | avertisment | - |
| 21 | Partidul Social Democrat Gorj | Anual | avertisment | - |
| 22 | Partidul Național Liberal Caraș-Severin | Anual | avertisment și 5.000 lei amendă | - |
| 23 | Uniunea Națională pentru Progresul României Sector 4 | Anual | avertisment | - |
| 24 | Partidul Național Liberal Dâmbovița | Anual | avertisment | - |
| 25 | Partidul Naţional Țărănesc Creştin Democrat sediul central | Sesizare | 20.000 lei amendă | - |
| 26 | Partidul Național Liberal Bistrița-Năsăud | Anual | 2 avertismente și 10.000 lei amendă | 24.000,00 lei |
| 27 | Partidul Social Democrat Buzău | Anual | 2 avertismente și 15.000 lei total amenzi | - |
| 28 | Partidul Național Liberal Botoșani | Anual | 5.000 lei amendă | - |
| 29 | Partidul Național Liberal Dolj | Anual | avertisment | - |
| 30 | Partidul Național Liberal Argeș | Anual | avertisment | - |
| 31 | Partidul Național Liberal Iași | Anual | avertisment | - |
| 32 | Partidul Național Liberal Hunedoara | Anual | 5.000 lei amendă | 16.140,60 lei |
| 33 | Partidul Național Liberal Satu Mare | Anual | avertisment | - |
| 34 | Partidul Social Democrat Mehedinți | Anual | avertisment și 5.000 lei amendă | 3.000,00 lei |
| 35 | Partidul Național Liberal Olt | Anual | avertisment | - |
| 36 | Partidul Național Liberal Gorj | Anual | 6.000 lei amendă | - |
| 37 | Partidul Ecologist Român sediul central | Anual | avertisment și 5.000 lei amendă | - |
| 38 | Partidul Național Liberal Maramureș | Anual | 2 avertismente | 5.000,00 lei |
| 39 | Partidul Național Liberal Suceava | Anual | avertisment | - |
| 40 | Partidul Național Liberal Mehedinți | Anual | 5.000 lei amendă | - |
| 41 | Partidul România Mare sediul central | Anual | avertisment și 5.000 lei amendă | - |
| 42 | Partidul Social Democrat Bihor | Anual | avertisment şi 5.000 lei amendă | - |
| 43 | Partidul Național Liberal Dolj | Anual | avertisment | - |
| 44 | Partidul Mișcarea Populară sediul central | Anual | avertisment și 5.000 lei amendă | - |
| 45 | Partidul Naţional Țărănesc Creştin Democrat sediul central | Anual | avertisment şi 25.000 lei amendă | - |
| 46 | Uniunea Democrată Maghiară din România sediul central | Anual | 5.000 lei amendă | - |
| 47 | Partidul Național Liberal sediul central | Anual | 2 avertismente | - |
| 48 | Partidul Democrat Liberal sediul central | Anual | 2 avertismente și 5.000 lei amendă | - |
| 49 | Uniunea Națională pentru Progresul României Giurgiu | Anual | avertisment | - |

Autoritatea Electorală Permanentă a fost parte în **24 de dosare** aflate pe rolul instanțelor de judecată**,** care au avut ca obiect contestarea actelor de sancționare contravențională, întocmite de reprezentanții Departamentului de finanțare a activității partidelor politice și a campaniilor electorale.

|  |  |
| --- | --- |
| Total dosare | 24 |
| Respins plângere contravențională | 12 |
| Anulare acte de sancționare contravențională | 3 |
| Suspendă judecarea cauzei | 1 |
| În curs de soluționare | 8 |

*Situația detaliată a acestora* se prezintă astfel:

În anul 2015, au fost transmise organelor de executare stabilite prin Ordonanța Guvernului nr. 2/2001, **26 de titluri executorii** privind sancționarea contravențională a **17 contravenienți**, respectiv: PNL-Organizația Județeană Maramureș, PSD-Organizația Județeană Arad, PSD-Organizația Județeană Satu Mare, PSD-Organizația Județeană Bihor, PSD-Organizația Județeană Vâlcea, PSD-Organizația Județeană Constanța, PSD-Organizația Județeană Sibiu, PSD-Organizația Județeană Mehedinți, Partidul Ecologist Român, Bîtu Viorel, PNL-Organizația Municipiului București, PNL-Organizația Județeană Ialomița, PNL-Organizația Județeană Constanța, PNL-Filiala Sector 1, PNL-Organizația Județeană Bistrița Năsăud, PNL-Organizația Județeană Hunedoara, PNȚCD.

**Suma totală a amenzilor trimise spre executare** a fost de **120.000,00 lei**, iar suma totală a confiscărilor transmise spre executare a fost de **357.980,1 lei** (incluzând și confiscări dispuse în luna decembrie 2014).

*Situația detaliată a acestora* este prezentată în Anexa nr. 12.

Pentru remedierea deficiențelor constatate, pe lângă sancțiunile aplicate, au fost formulate și o serie de **recomandări** cu caracter general sau specific, care au constat în:

* respectarea permanentă a prevederilor Legii nr. 334/2006 și ale Normelor metodologice de aplicare a Legii nr. 334/2006 privind finanțarea activității partidelor politice și a campaniilor electorale, aprobate prin Hotărârea Guvernului României nr. 749/2007, cu modificările ulterioare;
* organizarea și conducerea contabilității conform prevederilor Legii contabilității nr. 82/1991, cu modificările și completările ulterioare;
* respectarea Reglementărilor contabile pentru persoanele juridice fără scop patrimonial, aprobate prin Ordinul ministrului economiei și finanțelor nr. 1969/2007, cu modificările ulterioare;
* respectarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii aprobate prin Ordinul nr. 2861/2009.

**Rezultatele fiecărui control au fost publicate** în Monitorul Oficial al României, Partea I și pe pagina de internet a Autorității Electorale Permanente, în *secţiunea Finanţarea partidelor politice – Controlul finanţării partidelor[[14]](#footnote-14).*

Activitatea de control al finanţării partidelor politice şi a campaniilor electorale desfăşurată de Autoritatea Electorală Permanentă în perioada 2011-2015 poate fi sintetizată astfel:

|  |  |  |  |  |
| --- | --- | --- | --- | --- |
| **An** | **Număr controale[[15]](#footnote-15)** | **Număr/cuantum amenzi** | **Număr/cuantum**  **avertismente** | **Suma totală confiscată[[16]](#footnote-16)** |
| **2011** | 140 | 4 amenzi însumând 20.000 lei | 8 avertismente | 62.240 lei |
| **2012** | 50 | 6 amenzi însumând 30.000 lei | 7 avertismente | 69.877 lei |
| **2013**[[17]](#footnote-17) | 94 | 6 amenzi însumând 75.000 lei, în urma controalelor la partidele politice | 12 avertismente, în urma controalelor la partidele politice | 791.163 lei,  în urma controalelor la partidele politice |
| 6 amenzi însumând 30.000 lei, în urma controlului finanțării campaniei electorale pentru alegerile parlamentare din dec. 2012 | 7 avertismente,  în urma controlului finanțării campaniei electorale pentru alegerile parlamentare din dec. 2012 | 69.877 lei,  în urma controlului finanțării campaniei electorale pentru alegerile parlamentare din dec. 2012 |
| 599 amenzi  în urma controlului finanțării campaniei electorale pentru alegerile locale din 2012 | 283 de avertismente  în urma controlului finanțării campaniei electorale pentru alegerile locale din 2012 | 196.008,38 lei |
| **2014** | 60 | 29 de amenzi însumând 215.000 lei | 8 avertismente | 413.575 lei |
| **2015** | 174 | 27 de amenzi însumând 191.000 lei | 46 de avertismente | 314.108 lei |

**7.2.** **REGISTRUL FISCAL AL PARTIDELOR POLITICE**

În conformitate cu prevederile art. 60 alin. (1) din Legea nr. 334/2006, Autoritatea Electorală Permanentă păstrează un registru fiscal al partidelor politice. În vederea îndeplinirii acestei prevederi legale, Autoritatea Electorală Permanentă a adus la cunoștința formațiunilor politice obligația de a transmite (atât pe suport de hârtie, cât și în format electronic editabil), o serie de date în vederea completării registrului fiscal al partidelor politice, respectiv:

a) numele și prenumele, codurile numerice personale, domiciliile (inclusiv codul poștal) și datele de contact (telefon, fax, e-mail) ale persoanelor responsabile de administrarea fondurilor partidului politic (trezorier sau funcții echivalente), la nivel național și județean;

b) adresele sediilor centrale, inclusiv codul poștal și datele de contact – telefon, fax, e-mail, ale organizațiilor teritoriale (locale, orășenești, municipale și județene/sector/ Municipiul București) și ale structurilor interne (organizații de femei, tineret, pensionari, etc.) ale partidului politic organizate conform statutului propriu;

c) numele și prenumele, codurile numerice personale, domiciliile (inclusiv codul poștal) și datele de contact (telefon, fax, e-mail) ale persoanelor îndreptățite să reprezinte partidul politic la nivel central și județean.

De asemenea, partidelor politice li s-a adus la cunoștință faptul că, potrivit prevederilor art. 60 alin. (3) din Legea nr. 334/2006 privind finanțarea activității partidelor politice și a campaniilor electorale, republicată, au obligația de a informa Autoritatea Electorală Permanentă cu privire la orice modificare a datelor prevăzute la art. 60 alin. (1) din aceeași lege, în cel mult 45 zile de la data producerii acesteia.

Conform prevederilor art. 43 alin. (4) din Legea nr. 334/2006, Autoritatea Electorală Permanentă a solicitat transmiterea în termen de 15 zile, a următoarelor date: adresa sediului social, codul unic de înregistrare pentru sediul central și organizațiile teritoriale, unde este cazul, precum și o copie conformă cu originalul a statutului înregistrat la Tribunalul București.

**7.3. INSTRUIREA PERSONALULUI AUTORITĂȚII ELECTORALE PERMANENTE**

În anul 2015 au avut loc **11 sesiuni de instruire a personalului Autorității Electorale Permanente** cu privire la modificările aduse Legii nr. 334/2006 privind finanțarea activității partidelor politice și a campaniilor electorale.

*Situaţia centralizată a sesiunilor de instruire* poate fi consultată în Anexa nr. 13.

**8. RELAŢII EXTERNE, COOPERARE INTERINSTITUŢIONALĂ, PARTENERIATE**

Autoritatea Electorală Permanentă s-a remarcat în anul 2015 printr-o prezenţă activă în planul relaţiilor internaţionale. Agenda anului 2015 a cuprins participarea la reuniuni şi misiuni internaţionale de observare a alegerilor, cursuri de formare în domeniul electoral, organizarea de conferințe și workshop–uri internaționale pe diverse teme electorale.

**8.1. PARTICIPAREA LA CONFERINȚE ŞI REUNIUNI INTERNAŢIONALE**

Organizarea şi participarea la numeroase evenimente electorale naționale şi internaționale au oferit prilejul Autorității Electorale Permanente să-şi împărtășească experiența şi know-how-ul în materia organizării şi desfășurării alegerilor, să stabilească puncte de interes comune şi să inițieze proiecte de colaborare cu organizații, instituții şi organisme de management electoral care au ca obiectiv comun consolidarea principiilor democrației, accesul la procesele electorale, promovarea egalității de gen în viața politică şi în funcțiile alese în general.

Iată o imagine sintetică a evenimentelor electorale:

|  |  |  |  |
| --- | --- | --- | --- |
| EVENIMENT | LOCAȚIA | ORGANIZATOR | PERIOADA |
| Conferința internațională *Administrarea alegerilor: provocări regionale și lecții învățate* | Kiev, Ucraina | CEC Ucraina, IFES  USAID | 15 – 17 februarie 2015 |
| Cea de-a 5-a Conferință internațională a instituțiilor de management electoral | Batumi,  Georgia | CEC Georgia, Centrul Internațional pentru Studii Parlamentare | 24 – 26 februarie 2015 |
| Conferința internațională *Project Zero 2015* | Viena, Austria | ESSL | 25 – 27 februarie 2015 |
| A doua Reuniune a Grupului de lucru privind alegerile, din cadrul Comunității Democrațiilor | Geneva, Elveția | Comunitatea Democrațiilor | martie 2015 |
| Reuniunea Comitetului Executiv al Asociației Oficialilor Electorali Europeni (ACEEEO) | Chișinău, Republica Moldova | CEC Moldova  ACEEEO | 1 – 3 martie 2015 |
| Cea de-a 12-cea Conferință Europeană a Organismelor de Management Electoral – *Asigurarea neutralității, imparțialității și transparenței în alegeri. Rolul organismelor de management electoral* | Bruxelles, Belgia | Comisia de la Veneția  Ministerul de Interne al Belgiei | 30 – 31 martie 2015 |
| Întâlnirea Grupului Experților din statele membre ale Uniunii Europene | Bruxelles, Belgia | Comisia Europeană | 22 mai 2015 |
| Reuniunea Grupului de experți în materia electorală | Bruxelles, Belgia | Direcția Drepturi Fundamentale și cetățenia Uniunii din cadrul Comisiei Europene | 11 – 12 iunie 2015 |
| Cea de-a II-a Adunare Generală a Asociației Mondiale a Organismelor Electorale (A-WEB) | Republica Dominicană | A-WEB | 17 – 21 august 2015 |
| Cea de-a 24-a Adunare Generală și Conferința Anuală a Asociației Oficialilor Electorali Europeni | Chișinău, Republica Moldova | CEC Moldova  ACEEEO | 9 – 11 septembrie 2015 |
| Cea de-a 9-a sesiune de lucru a Reuniunii pentru Implementarea Dimensiunii Umane | Varșovia, Polonia | OSCE/ODIHR | 25 septembrie 2015 |
| Cea de-a 69-a Reuniune Plenară a GRECO | Strasbourg, Franța | GRECO | 12 – 16 octombrie 2015 |
| Întâlnirea Comitetului de experți în standarde legale, operaționale și tehnice privind e-votingul (CAHVE) | Strasbourg, Franța | CAHVE | 28 – 29 octombrie 2015 |
| Cea de-a 8-a Conferință anuală a Adunării Generale a Asociației Internaționale a Autorităților Anticorupție (IAACA) | Sankt Petersburg, Federația Rusă | IAACA | 30 octombrie – 1 noiembrie 2015 |

Totodată, Autoritatea Electorală Permanentă a fost organizatorul şi gazda a 3 evenimente internaționale deosebit de relevante pentru activitatea instituției.

În data de 25 martie 2015 a avut loc la București **cea de-a treia reuniune a Comitetului Executiv al Asociației Mondiale a Organismelor Electorale (A-WEB),** eveniment găzduit de Autoritatea Electorală Permanentă care este membru al acestei organizații internaționale şi al Comitetului executiv din anul 2013.

Reamintim faptul că desemnarea României ca gazdă a acestui eveniment a avut la bază implicarea activă a Autorității Electorale Permanente atât la nivel regional, cât și la nivel mondial în programe şi inițiative specifice domeniului electoral.

În perioada 25 - 26 martie 2015 au avut loc la București lucrările **celei de-a doua Conferințe Internaționale a Autorității Electorale Permanente cu tema „Integritate electorală și cooperare regională”.** La eveniment au participat experți şi reprezentanți ai organismelor de management electoral din Albania, Republica Coreea, Croația, Cehia, Canada, Bulgaria, Bosnia şi Herțegovina, Georgia, România, Republica Moldova, Ungaria, Federația Rusă, Republica Dominicană, Africa de Sud, Egipt, Mexic, Kenya, precum și ai unor prestigioase organizații internaționale cu activitate în domeniul electoral, International IDEA, IFES, Comisia de la Veneția.

*„Prin această conferință, intenționăm să evaluăm rolul cooperării regionale între organismele de management electoral în definirea și elaborarea unor standarde comune de integritate electorală și, de asemenea, să evaluăm experiența regională și practicile privind integritatea electorală, care este unul dintre conceptele esențiale ale guvernării democratice”*, a spus doamna Ana Maria Pătru, președintele AEP, în discursul de deschidere.

Autoritatea Electorală Permanentă în colaborare cu reprezentanții Comisiei de la Veneția, a organizat la București, în perioada 19-20 octombrie 2015, **Seminarul Internațional cu tema „Codificarea Dreptului Electoral”.** La eveniment au participat peste 40 de experți români și străini, reprezentanți ai mediului academic, ai unor organisme de management electoral care au implementat deja un cod electoral, precum și ai Comisiei de la Veneția, Fundației Internaționale pentru Sisteme Electorale, Programului Națiunilor Unite pentru Dezvoltare, Oficiului pentru Democrație și Drepturile Omului, precum și oficiali din partea a 15 organisme electorale naționale.România are nevoie de un cod de proceduri electorale, iar acesta poate fi elaborat și adoptat de către Parlament în perspectiva aplicării la alegerile din 2019.Autoritatea Electorală Permanentă apreciază că unificarea legislației electorale la nivel procedural va aduce credibilitatea și predictibilitatea necesare creșterii încrederii alegătorilor în actul electoral.

**8.2. PARTICIPAREA LA MISIUNILE INTERNAŢIONALE DE OBSERVARE A ALEGERILOR**

Participarea la misiunile internaționale de observare a alegerilor constituie un prilej pentru schimbul de experiență în domeniul electoral, oferind observatorilor posibilitatea de a studia în mod direct modul în care funcționează diferite sisteme electorale, precum şi o oportunitate de a participa la forumurile științifice organizate cu prilejul acestor misiuni. În cursul anului 2015, reprezentanții Autorității Electorale Permanente au participat la 10 misiuni de observare a alegerilor, după cum urmează:

|  |  |  |
| --- | --- | --- |
| STATUL UNDE A AVUT LOC MISIUNEA | PERIOADA | TIPUL CONSULTĂRII ELECTORALE |
| Lituania | 27 februarie – 2 martie 2015 | Alegeri locale |
| Estonia | 27 februarie – 2 martie 2015 | Alegeri parlamentare |
| Marea Britanie | 5 – 8 mai 2015 | Alegeri parlamentare |
| Mexic | 3 – 8 iunie 2015 | Alegeri parlamentare |
| Republica Moldova | 12 – 15 iunie 2015 | Alegeri locale |
| Republica Kârgâzstan | 1 – 6 octombrie 2015 | Alegeri parlamentare |
| Ucraina | 23 – 26 octombrie 2015 | Alegeri locale |
| Polonia | 23 – 26 octombrie 2015 | Alegeri parlamentare |
| Azerbaidjan | 30 octombrie – 1 noiembrie 2015 | Alegeri parlamentare |
| Armenia | 4 – 6 decembrie 2015 | Referendum național |

**8.3. PROTOCOALE DE COLABORARE**

IAETO - MEMORANDUM DE INTENȚIE – În anul 2015 Autoritatea Electorală Permanentă a semnat Memorandumul de Intenție pentru crearea Asociației Internaționale a Organizațiilor de Formare Electorală (IAETO), organism internațional specializat în instruirea și formarea oficialilor electorali. Memorandumul a mai fost semnat de Centrul Internațional pentru Studii Parlamentare, Centrul de Dezvoltare, Reformare şi Pregătire a Sistemelor Electorale, Comisia Electorală Centrală din Georgia și Institutul Electoral Național din Mexic.

MEMORANDUM DE COLABORARE CU MINISTERUL AFACERILOR EXTERNE - În data de 15 iulie 2015, Autoritatea Electorală Permanentă, și Ministerul Afacerilor Externe, prin domnul Bogdan Aurescu, ministrul afacerilor externe, au semnat un protocol de colaborare în vederea promovării la nivel internațional a experienței României în materie electorală, precum şi a cooperării regionale în domeniul electoral. Potrivit documentului semnat, Autoritatea Electorală Permanentă va organiza, în colaborare cu Ministerul Afacerilor Externe, programe specifice de instruire şi formare profesională în materie electorală pentru personalul ministerului cu atribuții în organizarea şi desfășurarea alegerilor.

MEMORANDUM DE ASISTENȚĂ ȘI COLABORARE CU COMISIA ELECTORALĂ CENTRALĂ DIN REPUBLICA ALBANIA – Potrivit documentului semnat la data de 19 octombrie 2015, cele două instituții s-au angajat să promoveze colaborarea în domeniul managementului electoral pe segmente de interes identificate de comun acord. Acest document continuă seria acordurilor de colaborare bilaterală încheiate cu organismele de management electoral din Ucraina, Republica Moldova și Libia în anii anteriori[[18]](#footnote-18).

Totodată,Autoritatea Electorală Permanentă este **membru al mai multor grupuri de lucru interinstituţionale** a căror activitate vizează domeniul electoral, dintre care menţionăm Grupul de lucru privind alegerile – Comunitatea Democrațiilor şi Grupul internațional de lucru (IWG) constituit în vederea înființării Asociației Internaționale a Femeilor din Organismele de Management Electoral (WEM-International).

**8.4. ORGANIZAREA CURSURILOR DE FORMARE ÎN DOMENIUL ELECTORAL**

Autoritatea Electorală Permanentă acordă o deosebită importanță atingerii unui înalt nivel de profesionalism de către personalul instituției. În continuarea programelor specifice de training în domeniul electoral (BRIDGE) organizate în anii anteriori, în perioada 15 – 24 mai 2015, 16 experți din cadrul Autorității Electorale Permanente au participat la **cursul de formare de formatori (BRIDGE Train the Facilitators**). Modulul pentru formarea de formatori în domeniul electoral este conceput pentru a le oferi participanților atât cunoștințe teoretice, cât și abilități practice de diseminare a informației, utilizând metodologia BRIDGE.

Autoritatea Electorală Permanentă, în parteneriat cu Programul Națiunilor Unite pentru Dezvoltare – Biroul Regional pentru Europa și Comunitatea Statelor Independente (CIS) a organizat, în perioada 27 iulie - 1 august 2015, la Breaza, **Summer Elect Camp** – **prima tabără de vară din România** **destinată tinerilor**, având ca temă impactul social media asupra modului în care sunt organizate alegerile. Proiectul a fost finanțat de Ministerul Afacerilor Externe al României prin programul de Asistență Oficială pentru Dezvoltare (RoAid). Proiectul, desfășurat într-un format informal și interactiv, a reunit 20 de tineri din România, Georgia, Republica Moldova și Ucraina.

**8.5. PARTENERIATE CU MEDIUL ACADEMIC**

Deschiderea Autorităţii către mediul academic concretizată în anul 2013 a continuat și pe parcursul anului 2015 prin organizarea şi desfăşurarea stagiilor de practică și a Programului de internship. Acestea au vizat dobândirea de cunoştinţe practice în domeniul electoral, în perspectiva dezvoltării unei cariere în cadrul administraţiei publice după terminarea studiilor universitare.

La solicitarea unor instituţii de învățământ superior, au fost organizate **stagii de practică** pentru:

* 19 studenți ai Facultăţii de Administrație Publică din cadrul *Școlii Naționale de Studii Politice și Administrative*, în perioada 23 februarie 2015 – 5 iunie 2015,
* 4 studenţi masteranzi care şi-au mai desfăşurat activitatea în cadrul Autorităţii prin Programul de Internship derulat în anul 2014 şi care au dorit să revină pentru a-şi realiza stagiul de practică prevăzut la anul I master, în perioada 18- 29 mai 2015,
* 2 studenţi ai *Facultăţii de Economie și Administrarea Afacerilor din cadrul Universității „Alexandru Ioan Cuza” din Iași*, în perioada 15 iunie – 3 iulie 2015,
* 6 studenți ai *Facultăţii de Securitate şi Apărare din cadrul Universităţii Naţionale de Apărare ”Carol I”* în perioada 31 august – 18septembrie 2015 şi alţi 8 studenţi, în perioada 29 octombrie 2015 – 27 noiembrie 2015, în cadrul proiectului *Profesie: Școală, Consiliere, Orientare, Practică – ProSCOP[[19]](#footnote-19).*

În cadrul acestui proiect, Autoritatea Electorală Permanentă a fost invitată de către Facultatea de Securitate şi Apărare din cadrul Universităţii Naţionale de Apărare „Carol I” să participe la o serie de evenimente printre care amintim:

* conferința *„Sistematizarea bunelor practici privind trecerea de la școală la viața activă; egalitate de șanse și dezvoltare durabilă”*, eveniment care a avut loc în data de 2 octombrie 2015 în Aula Universităţii Naţionale de Apărare „Carol I”;
* colocviul integrator de la Brașov desfășurat în perioada 4 - 6 decembrie 2015;
* conferința de închidere a proiectului din data de 22 decembrie 2015.

**Internship-ul** creează o punte de comunicare între mediul universitar și instituțiile publice, permițând accesul acestora la cei mai buni studenți dar și la posibilitatea de a valorifica competențele lor teoretice și practice, prin angajarea acestora după momentul absolvirii. În perioada 4 mai - 27 iulie 2015 în cadrul Autorităţii Electorale Permanente a derulat timp de 12 săptămâni Programul de Internship la care au participat 7 persoane. Acesta oferă posibilitatea dobândirii de către tinerii studenţi şi absolvenţi a unor noi competenţe şi cunoştinţe în domeniul electoral, dar şi încurajarea participării civice, prin:

* lucrul alături de o echipă specializată şi experimentată în managementul electoral;
* mediu de lucru atractiv într-o echipă tânără şi dinamică;
* posibilitatea de formare şi instruire în domeniul electoral;
* recomandări pentru viitoare aplicaţii şi oportunităţi de angajare;
* oportunitatea de a rămâne un colaborator al instituţiei.


Programul s-a desfășurat atât la sediul central al Autorității cât și în teritoriu, prin intermediul filialelor și al birourilor județene ale Autorității. La finalul Programului de Internship, Autoritatea Electorală Permanentă a emis stagiarilor un *certificat de voluntariat*.

**8.6. REVISTA EXPERT ELECTORAL**

Prin proiectul editorial „Revista Expert Electoral”, Autoritatea Electorală Permanentă a creat o publicație de specialitate interdisciplinară, cu profil științific și ținută academică, care reunește cercetări, analize și studii privind diverse aspecte ale proceselor electorale naționale și internaționale.

În anul 2015 au fost editate 4 numere[[20]](#footnote-20) ale Revistei în care au fost publicate, alături de articole științifice realizate de cercetători și experți din domeniul electoral din România şi 14 articole științifice realizate de cercetători și experți din domeniul electoral din străinătate sau cu afiliere instituțională externă (Excelența Sa, Ambasadorul Franței în România François Saint-Paul, Pierre Garrone, Dieter Nohlen, Irena Hadžiabdić, Lefterije Luzi (Lleshi), Deyanira A. Galindo Rodríguez, Erika P. Salas Rueda, Stephanny Cabral Carrillo).

În anul 2015, **Revista „Expert Electoral”, a fost indexată în baza de date internațională Index Copernicus**, fiind astfel recunoscută drept **Knowledge-Hub pentru experții electorali din întreaga lume**. Revista poate fi accesată pe site-ul oficial al Autorităţii Electorale Permanente.

**9. PREGĂTIREA PROCESELOR ELECTORALE DIN ANUL 2016**

**9.1. Implementarea noilor tehnologii informatice**

Evoluția atribuțiilor Autorității Electorale Permanente, în urma modificării legislației electorale din anul 2015, a rezultat în necesitatea identificării şi implementării unor noi soluții informatice atât la nivelul instituției cât şi la nivel național, pentru buna desfășurare a proceselor electorale. Acestea au avut în vedere, pe de o parte, **mentenanța sistemului informatic al Registrului Electoral** şi **pregătirea alegerilor** din anul 2016, pe de altă parte.

Concret, au fost derulate activități care au vizat:

**9.1.1. Extinderea și mentenanța sistemului informatic Registrul Electoral pe o perioadă de 4 ani**

În anul 2015 a fost demarată procedura de achiziție pentru servicii de consultanță în scopul elaborării documentaţiei de atribuire, pentru încheierea unui Acord Cadru pentru Extinderea și mentenanța SIRE. În baza contractului de consultanță sus-menționat au fost efectuate următoarele operațiuni: analiza cadrului organizațional şi procedural existent, analiza proceselor și a fluxurilor informaționale de business, analiza infrastructurii hardware și software existente, identificarea opţiunilor și analiza de fezabilitate, elaborarea modelului conceptual al soluției şi realizarea estimării de cost și a analizei riscurilor. Contractul a inclus, de asemenea, asistenţă în pregătirea documentaţiei de atribuire pentru lansarea procedurii de achiziţie publică a acordului cadru și asistenţă tehnică pe parcursul derulării procedurii de achiziție publică.

În luna octombrie 2015 a fost semnat **Acordul cadru pentru Extinderea și mentenanța SIRE** pentru o perioadă de 4 ani. Scopul acordului îl reprezintă stabilirea elementelor/condițiilor esențiale care vor guverna contractele subsecvente ce urmează a fi semnate pe durata derulării acordului. Acestea vor avea ca obiect consultanța, dezvoltarea de software, internet și asistență pentru extinderea și mentenanța sistemului informatic Registrul Electoral. Din acest Acord cadru, în anul 2015, au fost livrate, conform Contractului subsecvent de servicii nr 1, următoarele:

* servere, licențe,
* echipamente de securitate a aplicațiilor,
* echipament de monitorizare a bazelor de date,
* echipament dedicat pentru protecția datelor,
* echipamente de stocare date,
* prelungirea unor garanții pentru produse existente,
* servicii de instalare, asistență tehnică și suport, instruire,
* servicii de dezvoltare conținut digital,
* evaluare și testare vulnerabilități,
* servicii conexiune de backup pentru internet,
* extinderea sistemului informatic RE în străinătate (Diaspora),
* modulul de încărcare și gestionare a formularelor,
* realizarea de rapoarte dinamice în cadrul modului Bl,
* modulul administrare secţii,
* modulul de generare machete de formulare (liste suplimentare, procese verbale),
* extinderea modului de administrare cu noi funcţionalităţi,
* gestionarea/alegerea oficialilor electorali (preşedinţi și vicepreşedinţi de secţii),
* cererea de vot la reşedinţă.

De asemenea, pentru buna funcționare, pe parcursul anului 2015 au fost recepționate servicii de extindere mentenanță pentru echipamente și programe software ce deservesc sistemul informatic Registrul Electoral. Necesarul a cuprins licențe, storage-uri şi switch-uri.

**9.1.2.Sistemul informatic de monitorizare a prezenţei la vot şi de prevenire a votului ilegal**

În conformitate cu prevederile Legii nr.115/2015, începând cu alegerile locale din anul 2016 se va utiliza în cadrul procesului electoral Sistemul informatic de monitorizare a prezenţei la vot şi de prevenire a votului ilegal (SIMPV).

Acest sistem presupune utilizarea unei aplicații denumită *Aplicația informatică pentru verificarea dreptului de vot* (ADV), un program informatic realizat de către Serviciul de Telecomunicații Speciale, care asigură preluarea de către operatorii de calculator a datelor de identificare ale alegătorilor din actele de identitate şi compararea acestora cu datele deja înregistrate în listele electorale permanente şi în listele electorale complementare.

**Autoritatea Electorală Permanentă va asigura implementarea şi gestionarea Sistemului** informatic de monitorizare a prezenţei la vot şi de prevenire a votului ilegal, cu sprijinul Serviciului de Telecomunicaţii Speciale (STS) şi al Institutului Naţional de Statistică (INS), pe baza datelor şi informaţiilor din Registrul electoral, Registrul secţiilor de votare şi listele electorale complementare. Serviciul de Telecomunicaţii Speciale va asigura, din punct de vedere logistic, inclusiv prin efectuarea de achiziții, funcţionarea Sistemului informatic de monitorizare a prezenţei la vot şi de prevenire a votului ilegal, iar sumele necesare pentru acoperirea acestor cheltuieli vor fi asigurate din bugetul de stat.

**9.1.3. Elaborarea unui studiu de fezabilitate și a caietului de sarcini aferent privind implementarea unui Sistem informatic pentru Controlul finanțării partidelor politice și a campaniilor electorale**

Autoritatea Electorală Permanentă are nevoie de un sistem informatic care să permită introducerea datelor prin procedee manuale şi/sau prin culegere automată de către sistem, stocarea acestora, prelucrarea lor şi extragerea informaţiei (rezultatelor) necesare din domeniul finanţării partidelor politice şi a campaniilor electorale.

În acest sens **a fost achiziționat un studiu de fezabilitate şi servicii de consultanţă şi analiză** pentru întocmirea unui caiet de sarcini.

Studiul de fezabilitate a cuprins:

- analiza contextului legislativ curent privind finanţarea partidelor politice şi a campaniilor electorale şi transpunerea acestora în specificaţii funcţionale ale aplicaţiei informatice ce trebuie să fie dezvoltată;

- analiza situaţiei curente şi a fluxurilor interne privind prelucrarea informaţiilor referitoare la finanţarea partidelor politice şi a campaniilor electorale;

- integrarea în specificaţiile funcţionale ale sistemului informatic a unui set de rapoarte (informaţii privind registrul fiscal al partidelor politice şi a candidaţilor independenţi, documente ce vizează campaniile electorale, documente ce vizează activitatea curentă a partidelor politice, situaţii publicate în Monitorul Oficial), ce să coreleze informaţiile introduse şi să permită verificarea acestora;

- identificarea de soluţii pentru integrarea sistemului informatic ce se va crea cu sistemul informatic existent în cadrul Autorităţii;

- identificarea de soluţii pentru utilizarea aplicaţiei la toate tipurile de alegeri, precum şi la referendumuri;

- Identificarea surselor şi tipurilor de informaţii interne ce sunt necesare creării bazei a sistemului informatic pentru finanţarea partidelor politice şi a campaniilor electorale în vederea integrării, prelucrării şi corelării informaţiilor respective cât şi sursele de date administrative ce sunt necesare desfăşurării activităţii Departamentului de control al finanţării partidelor politice şi a campaniilor electorale, de la alte instituţii;

- identificarea modalităţilor de preluare prin import automat sau manual a informaţiilor specificate anterior şi a integrării acestora în sistemul informatic;

- identificarea posibilităţilor de primire a acestor informaţii on-line;

- identificarea şi documentarea fluxurilor informaţionale şi a proceselor din Autoritate referitoare la activitatea de finanţare a partidelor politice şi a campaniilor electorale;

- identificarea cerinţelor funcţionale privind gestiunea informaţiilor referitoare Ia activitatea de finanţare a partidelor politice şi a campaniilor electorale;

- identificarea cerinţelor nefuncţionale;

- identificarea şi descrierea structurilor principale de date necesare implementării sistemului informatic;

- identificarea cerinţelor privind interfeţele utilizatorilor;

- identificarea, uniformizarea şi interconectarea interfeţelor şi a bazelor de date cu alte sisteme informatice din cadrul instituţiei sau externe;

- identificarea şi detalierea cerinţelor hardware, software, de comunicaţii, de stocare permanentă (back-up) şi a cerinţelor de integrare în sistemul existent în instituţie;

- identificarea şi descrierea arhitecturii de sistem şi a alternativelor acesteia (logică, fizică, securitate, etc.) avându-se în vedere integrarea noului sistem cu sistemul informatic existent la nivelul Autorităţii;

- identificarea cerinţelor privind implementarea sistemului informatic, elemente de planificare activităţi, testare, acceptanţă, punere în funcţiune şi instruire a utilizatorilor;

- identificarea serviciilor necesare pentru implementarea sistemului şi utilizarea lui în producţie (instruire, garanţie, suport şi mentenanţă);


- evaluarea detaliată a costurilor sistemului informatic pentru controlul finanţării partidelor politice şi a campaniilor electorale: la nivel hardware, la nivel de licenţe, la nivel de dezvoltare software.

**9.1.4. Dezvoltarea de aplicații in-house**

Activitatea de recrutare şi obligația creării unor evidențe a operatorilor de calculator şi a experților electorali a impus cu necesitate dezvoltarea a două noi aplicații, respectiv:

* *Registrul de evidență a cererilor depuse de persoanele care doresc să fie operatori ai birourilor electorale ale secțiilor de votare* şi
* *Registrul de evidență a cererilor depuse de persoanele care doresc să fie admise în Corpul experților electorali.*

Accesul în aceste aplicații se face din browser-ul de internet. Aplicațiile sunt instalate pe serverul de intranet al Autorității Electorale Permanente și pot fi accesate numai prin intermediul rețelei de intranet, doar de la sediile structurilor teritoriale. Interfața grafică a celor două Registre este prietenoasă pentru utilizatori. Funcționalitățile accesibile utilizatorilor sunt grupate pe mai multe secțiuni, corespunzător grupurilor de utilizatori care vor accesa aplicația.



Pentru aflarea situației din fiecare dintre cele două Registre, aplicațiile permit generarea de rapoarte. Acestea pot fi vizualizate cu ajutorul unor hărți interactive ale României.

**9.1.5. Arhivarea electronică** **a listelor electorale utilizate la alegerile prezidențiale din anul 2014**

În anul 2015 s-a derulat un contract, încheiat la sfârșitul anului 2014, pentru servicii de arhivare electronică a listelor electorale utilizate la alegerile prezidențiale din anul 2014. Contractul a inclus şi extragerea bazei de date textuale, servicii de arhivare analogică a listelor electorale şi import în sistemul de gestiune a arhivei electronice existent. Acestea au permis desfășurarea activității de verificare a copiilor de pe listele electorale permanente şi tabelele utilizate în cadrul secţiilor de votare, în vederea descoperirii cazurilor în care o persoană a votat fără a avea drept de vot sau a votat de mai multe ori la același tur de scrutin, reglementată de art. 51 alin. (5) din Legea nr. 370/2004 pentru alegerea Președintelui României, republicată, cu modificările și completările ulterioare.

**9.2. CONSTITUIREA CORPULUI EXPERŢILOR ELECTORALI**

Începând cu alegerile locale din 2016, președinții birourilor electorale ale secțiilor de votare și locțiitorii acestora vor fi desemnați de către Autoritatea Electorală Permanentă, în ședință publică, anunțată cu 48 de ore înainte, prin tragere la sorți computerizată, organizată la nivel județean sau al municipiului București cu 15 zile înaintea datei alegerilor, pe funcții, dintre persoanele înscrise în corpul experților electorali cu domiciliul sau reședința în județul respectiv, pe baza criteriului apropierii domiciliului sau reședinței de sediul secției de votare, precum şi pe baza criteriului studiilor absolvite, conform art. 15 alin. (2) din Legea nr. 208/2015, cu modificările şi completările ulterioare.

Corpul experților electorali reprezintă o evidență permanentă a persoanelor care pot deveni președinți ai birourilor electorale ale secțiilor de votare din țară și străinătate sau locțiitori ai acestora înființată, gestionată și actualizată de Autoritatea Electorală Permanentă.

Admiterea în Corpul experților electorali se face:

* pe baza avizului favorabil acordat de Autoritatea Electorală Permanentă pentru activitatea anterioară ca președinte al biroului electoral al secției de votare sau locțiitor al acestuia;
* pe bază de examen.

În vederea admiterii în Corpul experților electorali pe baza avizului favorabil, Autoritatea Electorală Permanentă a desfăşurat o serie de acțiuni care au vizat **verificarea activităţii persoanelor care au exercitat funcția de președinte al biroului electoral al secției de votare sau de locțiitor al acestuia la cel puțin un scrutin**. În acest scop, au fost verificate procesele-verbale de constatare a rezultatelor votării aferente scrutinelor din anii anteriori, după cum rezultă din tabelul următor:

|  |  |  |  |  |
| --- | --- | --- | --- | --- |
| NUMĂRUL PROCESELE-VERBALE DE CONSTATARE A REZULTATELOR VOTĂRII AFERENTE SCRUTINELOR DIN ANII ANTERIORI VERIFICATE | | | | |
| SCRUTIN | | **NUMĂR SECȚII DE VOTARE** | **TUR 1** | **TUR 2** |
| PREZIDENŢIALE 2014 | | 18,847 | 82,927 | 41,463 |
| EUROPARLAMENTARE 2014 | | 18,722 | 82,474 |  |
| PARLAMENTARE 2012 | | 18,762 | 165,106 |  |
| REFERENDUM 2012 | | 18,548 | 40,806 |  |
| LOCALE 2012 | Consiliu județean | 18,133 | 74,404 | 82 |
| Consiliu local | 79,785 |
| Președinte consiliu local | 55,986 |
| Președinte consiliu județean | 74,404 |
| Primar | 79,785 |
| Primar general al municipiului București | 5,381 |
| Consliul General al municipiului București | 5,381 |
| PREZIDENŢIALE 2009 | | 18,053 | 79,433 | 39,717 |
| REFERENDUM 2009 | | 39,717 |  |
| EUROPARLAMENTARE 2009 | | 80,595 |  |
| PARLAMENTARE 2008 | | 18,104 | 159,315 |  |
| LOCALE 2008 | Consiliu județean | 17,285 | 70,858 |  |
| Consiliu local | 76,054 |  |
| Președinte consiliu local | 48,987 |  |
| Președinte consiliu județean | 70,858 |  |
| Primar | 76,054 | 38,027 |
| Primar general al municipiului București | 5,196 |  |
| Consliul general al municipiului București | 5,196 |  |
| REFERENDUM DEMITERE PREŞEDINTE 2007 | | 17,480 | 38,456 |  |
| REFERENDUM VOT UNINOMINAL 2007 | | 17,529 | 38,564 |  |
| EUROPARLAMENTARE 2007 | | 17,529 | 77,128 |  |
| LOCALE 2004 | Consiliu județean | 16,641 | 68,134 |  |
| Consiliu local | 73,220 |  |
| Președinte consiliu local | 48,987 |  |
| Președinte consiliu județean | 68,134 |  |
| Primar | 73,220 | 36,610 |
| Primar general al municipiului București | 5,086 |  |
| Consliul general al municipiului București | 5,086 |  |
| PARLAMENTARE ȘI PREZIDENȚIALE 2004 | | 17,564 | 231,845 | 38,641 |
| TOTAL | | | **2,186,562** | **194,540** |

**Contactarea persoanelor care pot deveni experți electorali**

Contactarea persoanelor care pot deveni președinți ai birourilor electorale ale secțiilor de votare sau locțiitori ai acestora, s-a desfășurat după cum urmează:

* s-a transmis prin e-mail, de la nivelul filialelor, către reprezentanții unităților administrativ-teritoriale din județele arondate, adresa semnată de Președintele Autorității Electorale Permanente, adresa semnată de către directorii filialelor, însoțite de materialul de informare, modelul cererii de admitere în corpul experților electorali din țară pe bază de aviz favorabil, precum și modelul cererii de admitere în Corpul experților electorali din țară pe bază de examen, întreaga corespondență fiind ulterior transmisă, în original, tuturor primăriilor prin intermediul poștei speciale;
* au fost informate instituțiile prefectului, cu privire la demararea de către Autoritatea Electorală Permanentă a acțiunii de contactare și informare a persoanelor care au participat la cel puțin un scrutin, cu privire la posibilitatea acestora de a fi admiși în Corpul experților electorali;
* persoanele din baza de date a Autorității, cuprinzând cetățenii care au mai exercitat funcția de președinte al biroului electoral al secției de votare sau locțiitor al acestuia, au fost contactate prin transmiterea, într-o primă fază, a unui e-mail la care s-au anexat modelele cererilor de admitere în Corpul experților electorali din țară pe bază de aviz favorabil și materialul de informare privind posibilitatea de a se înscrie în Corpul experților electorali, în a doua etapă aceștia fiind contactați telefonic;
* s-a transmis către mass-media locală un comunicatul de presă cu privire la demararea de către Autoritatea Electorală Permanentă a acțiunii de informare și selectare a persoanelor care pot face parte din Corpul experților electorali pe bază de aviz favorabil ori pe bază de examen.

**Primirea, înregistrarea și prelucrarea cererilor de admitere în Corpul experților electorali pe bază de aviz favorabil**

Primele cereri de admitere în Corpul experților electorali din țară pe bază de aviz favorabil au fost primite începând cu luna noiembrie, iar ulterior, începând cu luna decembrie 2015, acestea au fost înregistrate în aplicația informatică *„Registrul de evidenţă a cererilor depuse de persoanele care doresc să fie admise în Corpul Experților Electorali pe bază de aviz favorabil”*.

La finalul lunii decembrie, la nivel național, situația cererilor primite și înregistrate se prezenta astfel:

A fost creată aplicația „*Registrul de evidență a cererilor depuse de persoanele care doresc să fie admise în Corpul experților electorali”* şi a fost elaborat „*Manualul de utilizare a aplicației Registrul de evidență a cererilor depuse de persoanele care doresc să fie admise în Corpul experților electorali”*.

Pentru gestionarea cererilor depuse de către persoanele interesate pentru admiterea în Corpul experților electorali pe bază de aviz și pe bază de examen a fost creat contul de e-mail *expert@roaep.ro*, administrat de către personalul Autorității.

**Primirea, înregistrarea și prelucrarea cererilor de admitere în Corpul experților electorali pe bază de examen**

Primele cereri de admitere în Corpul experților electorali din țară pe bază de examen au fost primite și înregistrate în Registrul special de către personalul filialelor și al birourilor județene. Începând cu luna decembrie 2015 au fost înregistrate și în aplicația informatică „*Registrul de evidenţă a cererilor depuse de persoanele care doresc a fi admise în Corpul experților electorali pe bază de examen”*. La data de 31 decembrie 2015, la nivelul filialelor și al birourilor județene situația cererilor primite și înregistrate se prezenta astfel:

**9.3. SELECTAREA OPERATORILOR DE CALCULATOR AI BIROURILOR ELECTORALE ALE SECȚIILOR DE VOTARE**

**Contactarea persoanelor care doresc să devină operatori de calculator**

Ca urmareapublicării în Monitorul Oficial al României, Partea I, nr. 812/2015 a Hotărârii Autorității Electorale Permanente nr. 9/2015pentru aprobarea Normelor metodologice privind funcţionarea Sistemului informatic de monitorizare a prezenţei la vot şi de prevenire a votului ilegal, selecția și desemnarea operatorilor de calculator ai birourilor electorale ale secțiilor de votare, începând cu luna noiembrie 2015, la nivelul filialelor și al birourilor județene s-au inițiat acțiuni în vederea recrutării persoanelor interesate să devină operatori de calculator ai birourilor electorale ale secțiilor de votare:

* s-a transmis prin e-mail reprezentanților unităților administrativ-teritoriale din județele arondate, adresa semnată de Președintele Autorității Electorale Permanente, însoțită de materialul de informare și de modelul cererii pentru desemnarea ca operator de calculator al biroului electoral al secției de votare aprobat prin Hotărârea nr. 9/2015, ulterior corespondența fiind transmisă în original către primării prin intermediul poștei speciale;
* au fost informate instituțiile prefectului, consiliile județene, conducerile universităților și inspectoratelor școlare județene cu privire la demararea de către Autoritatea Electorală Permanentă a acțiunii de contactare/selectare a persoanelor care doresc să devină operatori de calculator;
* a fost transmis către mass-media locală un comunicat de presă cu privire la demararea de către Autoritatea Electorală Permanentă a acțiunii de contactare/selectare a persoanelor care doresc să devină operatori de calculator;
* s-au transmis, periodic, către mass-media locală, comunicate de presă privind numărul cererilor depuse la Autoritatea Electorală Permanentă de către persoanele care doresc să fie operatori de calculator;
* s-au transmis, prin e-mail, persoanelor autorizate de primar să opereze în Registrul electoral, aflate în baza de date deținută de cătreAutoritate, materialul de informare și modelul cererii pentru desemnarea ca operator de calculator al birourilor electorale ale secțiilor de votare;
* s-au contactat telefonic persoanele autorizate de către primar a efectua operațiuni în Registrul electoral, spre informare, asupra posibilității de a fi operatori de calculator ai birourilor electorale ale secțiilor de votare.

**Primirea, înregistrarea și prelucrarea cererilor depuse de către persoanele care doresc să devină operatori ai birourilor electorale ale secțiilor de votare în aplicația „Registrul de evidență a cererilor depuse de persoanele care doresc să fie operatori ai BESV”**

Primele cereri depuse de către persoanele care doresc să devină operatori ai birourilor electorale ale secțiilor de votare au fost primite și înregistrate începând cu luna noiembrie 2015, după care au fost încărcate în aplicația „*Registrul de evidență a cererilor depuse de persoanele care doresc a fi operatori ai BESV*”. În luna decembrie 2015, la nivelul filialelor și al birourilor județene situația cererilor primite și înregistrate se prezenta astfel:

Pentru gestionarea cererilor depuse de către persoanele interesate pentru desemnarea ca operator de calculator al biroului electoral al secției de votare a fost creat contul de e-mail *operator@roaep.ro*, administrat de către personalul Autorității.

Totodată, a fost elaborat „*Manualul de utilizare a Registrului de evidență a cererilor depuse de persoanele care doresc să devină operatori ai BESV”*, document ce descrie modul de utilizare a aplicației „*Registrul de evidență a cererilor depuse de persoanele care doresc a fi operatori ai BESV”* din prisma funcționalităților asigurate de către sistem, utilizatorilor, precum și a rolurilor definite pentru aceștia.

**Planificarea sesiunilor de testare/instruire pentru persoanele desemnate ca operatori de calculator**

Persoanele care au depus cereri pentru desemnarea ca operatori de calculator ai birourilor electorale ale secțiilor de votare și instruire vor fi examinate din punct de vedere al competențelor din domeniul tehnologiei informației. În acest scop a fost elaborat, pentru desfășurarea unitară a sesiunilor de examinare practică **Planul privind organizarea și desfășurarea sesiunilor de evaluare și instruire a persoanelor care au depus cereri pentru desemnarea ca operatori de calculator ai birourilor electorale ale secțiilor de votare**.

În vederea organizării sesiunilor de testare, în prima etapă, au fost contactate instituțiile prefectului și structurile teritoriale ale Serviciului de Telecomunicații Speciale și **au fost stabilite centrele de instruire** și locațiile în care se vor desfășura sesiunile de instruire și testare a persoanelor interesate să devină operatori de calculator ai birourilor electorale ale secțiilor de votare.

În a doua etapă, **personalul filialelor și al birourilor județene ale Autorității a participat în luna decembrie la sesiunile de evaluare** a aplicației privind Sistemul informatic de monitorizare a prezenţei la vot şi de prevenire a votului ilegal, sesiuni desfășurate cu reprezentanții teritoriali ai Serviciului de Telecomunicații Speciale.

**9.4. CAMPANII DE INFORMARE A ALEGĂTORILOR**

 În fiecare an, Autoritatea Electorală Permanentă organizează în luna februarie **acțiuni de informare şi educare destinate tinerilor alegători**, **cu prilejul ,,Zilei Internaționale a Alegerilor.** În anul 2015, aceste acțiuni s-au desfășurat sub genericul „*Sistemul electoral din România şi importanţa exercitării dreptului de vot !*” şi au avut ca obiectiv principal diseminarea informaţiilor privind principalele caracteristici ale sistemului electoral românesc, drepturile și obligaţiile alegătorului, precum şi importanţa exercitării acestui drept fundamental de către fiecare cetăţean, către tinerii care urmează să voteze pentru prima dată la alegerile din anul 2016.

În cadrul întâlnirilor a fost prezentat *programul de internship* oferit de Autoritatea Electorală Permanentă şi *portalul http://www.primulvot.ro*, lansat de Autoritatea Electorală Permanentă cu scopul de a contura un spaţiu pentru dezbaterile şi informaţiile cu caracter politico-electoral destinat în special tinerilor alegători care votează pentru prima dată.

Un accent deosebit a fost pus pe importanța participării tinerei generații la deciziile comunităților din care aceștia fac parte, elemente concretizate prin exercitarea, în mod permanent, a dreptului de vot. Participanţilor le-au fost înmânate materiale informative realizate de către Autoritatea Electorală Permanentă.

La sfârșitul anului 2015, Autoritatea Electorală Permanentă a demarat **o amplă campanie de informare a cetățenilor în legătură cu modificările legislației electorale.** Pentru a facilita comunicarea rapidă și eficientă cu aceștia, Autoritatea Electorală Permanentă **a lansat pagina oficială de Facebook** a instituției, care oferă informații de ultimă oră și date generale despre activitatea instituției, precum și răspunsuri avizate la întrebările alegătorilor.

Totodată, au fost realizate și a publicate pe site-ul instituției, pe pagina oficială de Facebook și pe canalul de Youtube, **patru clipuri informative**:

* Clip informativ - campanie recrutare experți electorali,
* Clip informativ - campanie recrutare operatori de calculator pentru secțiile de votare,
* Clip informativ cu procedurile de vot pentru cetățenii românii cu domiciliul sau reședința în străinătate,
* Clip informativ – Vot prin corespondență.

Cele patru clipuri informative au avut un puternic impact în opinia publică din țară și din străinătate. După mai puțin de două luni de la demararea campaniei, peste 25.000 de cetățeni au depus cereri să devină operatori de calculator ai birourilor electorale ale secțiilor de votare și peste 20.000 au făcut demersuri să intre în Corpul experților electorali. De asemenea, numeroși alegători români din afara țării au contactat Autoritatea Electorală Permanentă după vizionarea clipului informativ cu procedurile de vot pentru cetățenii românii cu domiciliul sau reședința în străinătate și au solicitat să fie ținuți la curent cu toate informațiile legate de exercitarea dreptului lor de vot.

La finele anului 2015, în presa locală au fost **publicate articole** privind campania demarată de către Autoritatea Electorală Permanentă privind recrutarea persoanelor care pot fi admise în Corpul experților electorali pe baza avizului favorabil acordat de Autoritatea Electorală Permanentă sau pe bază de examen, precum şi articole privind selecția și desemnarea persoanelor interesate a fi operatori de calculator ai birourilor electorale ale secțiilor de votare.

De asemenea, în cursul anului 2015 directorii filialelor Autorităţii au acordat interviuri în direct sau telefonic, acestea fiind difuzate în mass-media locală.

**10. RELAŢIA CU AUTORITĂŢILE PUBLICE ŞI PETENŢII. TRANSPARENŢĂ INSTITUŢIONALĂ**

Relaţia cu cetăţenii şi cu instituţiile şi autorităţile publice constituie unul dintre prinncipalele paliere de activitate ale Autorităţii Electorale Permanente. Modificarea legislaţiei electorale din anul 2015 a avut ca rezultat, printre altele, creşterea solicitărilor de informaţii din partea cetăţenilor, care au dorit clarificări cu privire la noile reglementări, pe de o parte şi solicitarea punctului de vedere al Autorităţii cu privire la aplicarea unitară a legislației electorale, de către autorităţile publice, pe de altă parte.

**10.1. ACTIVITATEA DE SOLUŢIONARE A ADRESELOR ŞI A SOLICITĂRILOR AUTORITĂȚILOR PUBLICE**

1. **Elaborarea punctelor de vedere privind aplicarea unitară a legislației electorale**

În anul 2015 au fost soluţionate 37 de adrese formulate de primari, consilii locale, consilii județene şi instituțiile prefectului, care au vizat:

* solicitări ale punctului de vedere al Autorității privind interpretarea dispozițiilor legale în materie electorală,
* sesizări privind erori în înregistrarea datelor alegătorilor în Registrul electoral,
* aspecte privind organizarea referendumurilor locale.

|  |  |
| --- | --- |
| **Instituție** | **Nr. solicitări soluționate** |
| Primării | 14 |
| Prefecturi | 15 |
| Consilii locale şi județene | 7 |
| MDRAP | 1 |
| **Total** | **37** |

Situaţia centralizată a acestora se prezintă astfel:

Una dintre temele principale ale corespondenței cu autoritățile publice a vizat *ocuparea de către supleanți a locurilor vacante de consilieri locali sau județeni*, prin raportare la prevederile Legii nr. 115/2015 și la cele ale Ordonanței de urgenţă a Guvernului nr. 55/2014 pentru reglementarea unor măsuri privind administrația publică locală, fiind formulate ***28 de adrese de răspuns*** pe această temă.

1. **Corespondența cu organele de cercetare penală și de urmărire penală**

În cursul anului 2015 au fost soluționate ***746 de solicitări*** ***ale organelor de cercetare penală*** având ca obiect *transmiterea în original a listelor electorale* utilizate cu prilejul diferitelor alegeri şi referendumuri, în vederea soluționării dosarelor penale privind exercitarea multiplă a dreptului de vot de către alegători, precum şi *transmiterea datelor privind componența birourilor electorale ale secțiilor de votare*. Această activitate a presupus identificarea în arhivele Autorității a listelor electorale solicitate şi/sau identificarea alegătorilor respectivi în baza de date electronică a Autorității şi formularea adreselor de răspuns, pe baza informațiilor obținute.

*Situaţia centralizată a acestora* se prezintă astfel:

|  |  |  |
| --- | --- | --- |
| Nr. crt. | Tipul de scrutin | Nr. de solicitări |
| 1. | Referendum național pentru demiterea Președintelui României 29 iulie 2012 | 189 |
| 2. | Alegerea membrilor din România în Parlamentul European din anul 2014 | 174 |
| 3. | Alegerea Președintelui României din anul 2014 | 368 |
| 4. | Alte tipuri de scrutin | 15 |
|  | **TOTAL** | **746** |

Pe parcursul anului 2015 au fost înaintate Autorității Electorale Permanente de către organele de urmărire penală *48 de ordonanțe de clasare a cauzei* în dosare privind presupusa săvârșire a infracțiunii fraudă la vot prevăzută de art. 387 alin. (1) din Codul penal.

1. **Sesizările privind controlul finanţării partidelor publice şi a campaniilor electorale**

În anul 2015 s-au primit de către Departamentul de control al finanțării partidelor politice și a campaniilor electorale 52 de adrese şi solicitări. Dintre acestea, 28 au avut caracter de solicitări privind informații de interes public, 12 au avut caracter de sesizări, iar prin 10 dintre acestea s-au solicitat puncte de vedere cu privire la interpretarea prevederilor Legii nr. 334/2006.

**10.2. ACTIVITATEA DE INFORMARE A AUTORITĂŢILOR PUBLICE**

1. **informarea Guvernului şi Ministerului Afacerilor Interne cu privire la necesitatea organizării de alegeri parlamentare/locale parțiale în anul 2015**

Autoritatea Electorală Permanentă monitorizează situaţia posturilor vacante de primar, de preşedinte al consiliului judeţean, situația consiliilor locale dizolvate, precum și situaţia locurilor vacante de senatori şi deputaţi.

**Situaţia posturilor vacante în anul** **2015**

La sfârşitul anului 2015, situaţia posturilor vacante se prezenta astfel:

* 54 de situații de vacantare a posturilor de primar, 5 situații de dizolvare a unor consilii locale și 2 situații de vacantare a mandatului unor președinți de consilii județene.

*Situaţia detaliată a posturilor vacante de primar, de preşedinte al consiliului judeţean, precum și situația consiliilor locale dizolvate în anul 2015* se regăseşte în Anexa nr. 14.

* 78 de situații de vacantare a locurilor de deputat şi o situaţie de vacantare a unui loc de senator.

*Situaţia detaliată a* *locurilor vacante de senatori/deputaţi* se regăseşte în Anexa nr. 15.

În decursul anului 2015 au fost formulate ***16 adrese*** către autoritățile administrației publice centrale privind necesitatea organizării de alegeri locale parțiale, respectiv de alegeri parlamentare parțiale.

Astfel, au fost redactate ***2 adrese*** ***către prim-ministrul României*** privind necesitatea organizării de alegeri locale parțiale, respectiv de alegeri parlamentare parțiale şi ***1 adresă*** ***către ministrul afacerilor interne*** privind necesitatea organizării de alegeri locale parțiale, indicându-se în cadrul acestora situația circumscripțiilor electorale în care s-au vacantat posturi de președinți ai consiliilor județene, de primari și s-au dizolvat unele consilii locale, respectiv mandate de parlamentar, indicându-se ultima dată posibilă pentru organizarea și desfășurarea alegerilor parțiale, precum şi data la care trebuie să intre în vigoare hotărârea Guvernului privind stabilirea datei alegerilor.

Totodată, au fost redactate şi transmise ***alte 10 adrese către Ministerul Afacerilor Interne*** privind vacantarea unor posturi de deputați sau senatori, respectiv de primari, precum şi ***3 adrese către Ministerul Dezvoltării Regionale şi Administrației Publice*** privind vacantarea unor posturi de primari.

1. **informarea Ministrului Justiției cu privire la modalitatea de transpunere în legislația națională a recomandărilor Grupului Statelor împotriva Corupției (GRECO) în materia transparenței finanțării partidelor politice**

În data de 21 mai 2015 a intrat în vigoare Legea nr. 113/2015 privind modificarea şi completarea Legii nr. 334/2006 privind finanțarea activității partidelor politice şi a campaniilor electorale, în consecință a fost transmisă către Ministrul Justiției ***Adresa nr. 11839 din 16 iunie 2015*** privind modalitatea exactă de transpunere a recomandărilor GRECO în cadrul legal național, în cadrul căreia a fost efectuată o analiză a modificărilor legislative, raportat la fiecare dintre recomandări.

1. **întocmirea rapoartelor privind stadiul de realizare a Planului de acțiune pentru implementarea Strategiei Naționale Anticorupție**

În decursul anului 2015, au fost întocmite ***4 informări*** privind stadiul de realizare a Planului de acțiune pentru implementarea Strategiei Naționale Anticorupție, după cum urmează:

|  |  |
| --- | --- |
|  | **Adresa nr. 1494/26.02.2015** către Ministerul Justiției prin care s-au comunicat următoarele:   * Raportul de autoevaluare al Autorităţii Electorale Permanente pentru anul 2014; * Raportul de progres al Autorităţii Electorale Permanente privind implementarea Strategiei Naţionale de Anticorupţie pe perioada 2012-2015. |
|  | **Adresa nr. 3267/30.03.2015** către Ministerul Justiției privind comunicarea răspunsului cu privire la verificarea indicatorilor aferenți măsurilor preventive cuprinși în anexa nr. 2 la Hotărârea Guvernului nr. 215/2012 privind aprobarea Strategiei naţionale anticorupţie pe perioada 2012 - 2015, a Inventarului măsurilor preventive anticorupţie şi a indicatorilor de evaluare, precum şi a Planului naţional de acţiune pentru implementarea Strategiei naţionale anticorupţie 2012 – 2015. |
|  | **Adresa nr. 13520/26.08.2015** către Ministerul Justiției prin care s-au comunicat :  - Raportul de autoevaluare al Autorităţii Electorale Permanente pentru semestrul I al anului 2015;  - Raportul de progres al Autorităţii Electorale Permanente privind implementarea Strategiei Naţionale de Anticorupţie pe perioada 2012-2015.  - Principalele evoluții înregistrate în procesul de implementare a Planului Sectorial. |
|  | **Adresa nr. 15150/15.09.2015** către Ministerul Justiției referitoare la:   * proiectul Raportului de evaluare tematică a Autorității Electorale Permanente privind implementarea Strategiei Naționale Anticorupție 2012-2015; * principalele evoluții înregistrate de  AEP de la data vizitei echipei de evaluare,  raportat la temele care au făcut obiectul evaluării. |

**10.3. ACTIVITATEA DE SOLUŢIONARE A PETIŢIILOR**

Indicii privind activitatea de soluţionare a petiţiilor formulate de persoane fizice şi juridice în anul 2015 se prezintă astfel:

|  |  |  |  |  |  |
| --- | --- | --- | --- | --- | --- |
| *Numărul total al petițiilor soluționate* | *Numărul total al petițiilor soluționate, primite în format electronic* | *Numărul total al petițiilor soluționate, primite în format de hârtie* | *Numărul petițiilor soluționate, primite din partea persoanelor fizice* | *Numărul petițiilor soluționate, primite din partea persoanelor juridice* | *Numărul petițiilor clasate conform O.G. nr. 27/2002, cu modificările și completările ulterioare* |
| *- Semestrul I al anului 2015 –* | | | | | |
| 117 | 30 | 87 | 51 | 66 | 1 |
| *- Semestrul II al anului 2015 –* | | | | | |
| 192 | 70 | 126 | 104 | 88 | 8 |

Principalele teme care au făcut obiectul petițiilor:

|  |  |
| --- | --- |
| ***- Semestrul I al anului 2015 –*** | ***- Semestrul II al anului 2015 –*** |
| - solicitări privind comunicarea unor precizări cu privire la prevederile legale în materie electorală;  - solicitări privind verificarea înscrierii în Registrul electoral;  - propuneri privind modificarea si completarea legislației electorale;  - sesizări privind finanțarea activității partidelor politice;  - propuneri de colaborare privind logistica electorală;  - solicitări de informaţii şi verificări în registrul electoral;  - solicitări privind prezenţa la vot la diferite tipuri de alegeri;  - solicitări de informaţii privind votul multiplu;  - solicitări de informaţii şi date privind alegerile locale, parlamentare, prezidenţiale. | - solicitări privind comunicarea unor precizări cu privire la prevederile legale în materie electorală;  - solicitări privind verificarea înscrierii în Registrul electoral;  - propuneri privind modificarea si completarea legislației electorale;  - sesizări privind finanțarea activității partidelor politice;  - informații privind procedura admitere în Corpul experţilor electorali  - solicitări privind înfiinţarea unei secţii de votare;  - solicitări de informații privind înscrierea în Corpul experților electorali;  - solicitări privind desemnarea ca operator de calculator al birourilor electorale ale secțiilor de votare. |

**10.4. TRANSPARENŢĂ INSTITUŢIONALĂ -** [**www.roaep.ro**](http://www.roaep.ro)

Autoritatea Electorală Permanentă a emis în anul 2015 un număr de 73 de comunicate de presă, prin care a transmis date privind:

* numărul de alegători înscriși în Registrul electoral, actualizat în fiecare lună;
* subvenția acordată lunar partidelor politice;
* controalele efectuate de filialele Autorității Electorale Permanente la primării pentru verificarea actualizării Registrului electoral;
* verificarea listelor electorale de la alegerile din 2014;
* evenimentele internaționale organizate de Autoritate sau cele la care a participat conducerea instituției;
* dezbaterile publice organizate de Autoritatea Electorală Permanentă pe tema unor proiecte de acte normative din domeniul electoral;
* proiectele de hotărâri ale Autorității.



De asemenea, pe site-ul oficial al instituției [www.roaep.ro](http://www.roaep.ro) sunt postate diverse categorii de documente care prezintă interes pentru public, respectiv:

* știri, comunicate de presă,
* legislație specifică în domeniul electoral, hotărârile Autorității, proiecte de acte normative publicate spre dezbatere publică,
* extrase ale rapoartelor privind rezultatele controalelor efectuate la partidele politice,
* subvențiile lunare de la bugetul de stat pentru fiecare partid politic,
* declarațiile de avere si interese,
* concursuri pentru ocuparea unor funcții publice.

La nivelul filialelor județene a fost asigurată legătura permanentă cu instituțiile mass-media aflate în județele arondate acestora. Au fost transmise constant comunicate de presă cu privire la activitățile de îndrumare electorală și control desfășurate pe parcursul anului 2015, la constatările și sancțiunile aplicate, iar în urma monitorizării publicațiilor s-a constatat că mare parte dintre acestea au fost publicate în mass-media locală.

**Indicatori privind vizibilitatea instituţiei**

În anul 2015, Autoritatea Electorală Permanentă a avutun număr 6.669 de apariții în presă**,** de 9 ori mai multe decât în anul 2014,iarcele mai numeroase au fost în spațiul on-line(6031).

|  |  |
| --- | --- |
| **Tip material** | **Total** |
| știre | 154 |
| comentariu | 16 |
| interviu | 6 |
| feature | 5 |
| anchetă | 4 |
| analiză | 3 |
| editorial | 2 |
| prezentare | 2 |
| pamflet | 1 |
| reportaj | 1 |
| sinteză | 1 |
| **Total** | **195** |

Volumul acoperirii media: Apariții în funcție de genul publicistic:

|  |  |  |  |  |
| --- | --- | --- | --- | --- |
| **Presa centrală** | **Radio** | **TV** | **Web** | **Total** |
| 195 | 205 | 238 | 6031 | 6669 |

Apariții în spațiul online:

|  |  |  |  |  |
| --- | --- | --- | --- | --- |
| **Site-uri** | **Bloguri** | **Facebook** | **Twitter** | **Total** |
| 5590 | 284 | 46 | 111 | 6031 |

**Rapoartele privind organizarea şi desfăşurarea alegerilor şi activitatea instituţiei[[21]](#footnote-21)**

În conformitate cu prevederile art. 103 alin. (1) lit. k) din Legea nr. nr. 208/2015, cu modificările şi completările ulterioare, Autoritatea Electorală Permanentă a transmis[[22]](#footnote-22) preşedinţilor celor două Camere ale Parlamentului, la data de 20 februarie 2015, **Raportul privind alegerile pentru Preşedintele României din anul 2014**, care este supus regimului de publicare în Monitorul Oficial al României. Raportul a fost adus la cunoștință publică şi poate fi consultat în secțiunea *Rapoarte* a site-ului <http://www.roaep.ro/legislatie/>.

Totodată, Autoritatea Electorală Permanentă a înaintat președinților celor două Camere ale Parlamentului, la data de 8 iulie 2015[[23]](#footnote-23), **Raportul privind activitatea Autorității Electorale Permanente în anul 2014**, care prezintă într-o manieră exhaustivă activitatea instituției derulată pe parcursul anului 2014, evidențiind modul de realizare a atribuțiilor legale ale Autorității Electorale Permanente. Raportul a fost adus la cunoștință publică şi poate fi consultat în secțiunea *Organizare şi funcționare* a site-ului [www.roaep.ro](http://www.roaep.ro). O versiune prescurtată, în limba engleză, a Raportului este, de asemenea, accesibilă pe site-ul Autorităţii.

**11. BUGET. RESURSE UMANE**

**11.1. BUGET**

Pentru realizarea obiectivelor conferite de legea sa de organizare şi funcţionare, în anul bugetar 2015, Autoritatea Electorală Permanentă a primit credite bugetare în valoare de 32.695 mii lei; din sumele alocate au fost efectuate plăţi în valoare de 31.885 mii lei, rezultând un procent de realizare de 97,52 %.

O sinteză a fondurilor bugetare alocate în anul 2015, pe total instituţie şi detaliat pe titluri de cheltuieli, este prezentată în tabelul de mai jos:

* Mii lei -

|  |  |  |  |  |
| --- | --- | --- | --- | --- |
| **Detaliere** | **Credite bugetare alocate** | **Procent aferent fiecărui titlu din total buget** | **Plăţi efectuate** | **Procent de realizare la nivel de titlu bugetar** |
| **Total** | **32.695** | **-** | **31.885** | **97,52** |
| **51.01 *Autorităţi executive şi legislative*** | **25.933** | **79,30** | **25.123** | **96,87** |
| **Cheltuieli curente** | **18.754** | **57,36** | **18.342** | **97,80** |
| Cheltuieli de personal | 13.066 | 39,97 | 12.761 | 97,66 |
| Bunuri şi servicii | 5.679 | 17,37 | 5.572 | 98,12 |
| Transferuri | 9 | 0,02 | 9 | 100,00 |
| **Cheltuieli de capital** | **7.179** | **21,96** | **6.787** | **94,54** |
| Active nefinanciare | 7.179 | 21,96 | 6.787 | 94,54 |
| **54.01 *Alte servicii publice*** | 6.762 | 20,70 | 6.762 | 100,00 |
| Cheltuieli curente | 6.762 | 20,70 | 6.762 | 100,00 |

În anul 2015, în concordanţă cu bugetul aprobat şi cu necesităţile compartimentelor instituţiei, Autoritatea Electorală Permanentă a efectuat o serie de achiziţii publice, după cum urmează:

* **prin aplicarea procedurilor de achiziţie publică:**
  + o licitaţie deschisă ce a vizat semnarea unui acord cadru pe durata a patru ani referitor la achiziţia de servicii IT ( consultanţă, dezvoltare de software, internet şi asistenţă) pentru Extinderea şi mentenanţa sistemului informatic Registrul Electoral - valoarea de atribuire fiind 6.461.210 € fără TVA;
  + o cerere de oferte ce a vizat semnarea unui contract de furnizare carburanţi auto pe bază de bonuri valorice – valoarea de atribuire fiind 319.354,84 lei fără TVA;
  + o cerere de oferte ce a vizat semnarea unui contract de furnizare autoturisme – valoarea de atribuire fiind de 540.222 lei fără TVA;
  + o negociere fără publicarea unui anunţ de participare în temeiul art. 122 lit. i) din Ordonanţa de urgenţă a Guvernului nr. 34/2006 pentru achiziţionarea unor servicii suplimentare de scanare, prelucrare şi arhivare electronică a listelor electorale şi a declaraţiilor pe propria răspundere rezultate în urma alegerilor pentru Preşedintele României din noiembrie 2014, în vederea semnării unui act adiţional la contractul nr.13514/06.10.2014 – valoarea de atribuire fiind 239.374 lei fără TVA;
  + o negociere fără publicarea unui anunţ de participare în temeiul art. 122 lit. b) din Ordonanţa de urgenţă a Guvernului nr. 34/2006 în vederea achiziţiei de servicii de extindere mentenanţe pentru echipamente şi programe software ce deservesc sistemul informatic „REGISTRUL ELECTORAL” – valoarea de atribuire fiind de 440.000 lei fără TVA;
  + o negociere fără publicarea unui anunţ de participare în temeiul art.122 lit.c) şi art.123 din Ordonanţa de urgenţă a Guvernului nr. 34/2006 în vederea achiziţiei de autoturisme în cadrul Programului de Stimulare a Înnoirii Parcului Auto Naţional - valoarea de atribuire fiind de 437.595,97 lei fără TVA.
* **prin utilizarea metodei „cumpărării directe:**
* 134 de achiziții directe prin sistemul informatic de utilitate publică (SEAP), în valoare de 1.514.217,4 lei fără TVA.

**11.2. RESURSE UMANE**

Constant, atribuţiile Autorităţii Electorale Permanente privind organizarea şi desfăşurarea proceselor electorale, respectiv înregistrarea alegătorilor, planificarea operaţiunilor, asigurarea resurselor financiare şi umane necesare au sporit, atingând un grad de complexitate crescut, motiv pentru care, în anul 2015, structura organizatorică a instituţiei s-a completat la nivelul birourilor județene, aflate sub coordonarea directă a filialelor în a căror rază de competență își desfășoară activitatea.

Astfel, **la data de 1 ianuarie 2015** în organigrama Autorităţii Electorale Permanente figurau 297 posturi, dintre care:

* nebugetate: 79;
* bugetate: 218, dintre care 203 posturi ocupate (98 de posturi în structura centrală, 40 de posturi în filiale şi 65 de posturi în birourile judeţene) şi 15 posturi vacante.

**La data de 31 decembrie 2015** în organigrama Autorităţii Electorale Permanente figurau 303 posturi, dintre care:

* nebugetate: 0;
* bugetate: 303, dintre care 273 posturi ocupate (110 posturi în structura centrală, 66 de posturi în filiale şi 97 de posturi în birourile judeţene) şi 30 de posturi vacante.

În cursul anului 2015 au fost organizate 11 concursuri pentru ocuparea posturilor vacante şi un examen pentru promovare.

ANEXE

1. *Raportul de evaluare a României privind Transparenţa Finanţării Partidelor Politice*, adoptat la cea de-a 49-a Reuniune Plenară (Strasbourg, 29 noiembrie – 3 decembrie 2010) <http://www.coe.int/t/dghl/monitoring/greco/> evaluations/round3/GrecoEval3(2010)1\_Romania\_Two\_RO.pdf [↑](#footnote-ref-1)
2. Publicată în Monitorul Oficial al României, nr. 663 din 1 septembrie 2015. [↑](#footnote-ref-2)
3. Publicată în Monitorul Oficial al României, nr. 126 din 18 februarie 2015. [↑](#footnote-ref-3)
4. Publicată în Monitorul Oficial nr. 812 din 2 noiembrie 2015. [↑](#footnote-ref-4)
5. Publicată în Monitorul Oficial nr. 832 din 6 noiembrie 2015. [↑](#footnote-ref-5)
6. La adresa <http://www.roaep.ro/legislatie/in-dezbatere-publica/>. [↑](#footnote-ref-6)
7. Întrebarea domnului senator Adrian Anghel privind *oportunitatea înfiinţării Registrului Electoral pentru românii din străinătate, precum şi alte date statistice*; Întrebarea domnului deputat Octavian Marius Popa referitoare la *organizarea alegerilor locale parţiale pentru funcţia de primar în localitatea Văcăreni, judeţul Tulcea*; Întrebarea doamnei deputat Gabriela Lola Anghel referitoare la *situaţia actuală privind ponderea femeilor în funcţiile publice alese*; Întrebarea doamnei deputat Maria Andreea Paul referitoare la *nivelul anual al finanțării partidelor politice din fonduri publice*; Întrebarea domnului senator Sorin Constantin Lazăr referitoare la *votul electronic și votul prin corespondență*. [↑](#footnote-ref-7)
8. <http://www.primulvot.ro/stire/perceptia-si-opinia-tinerilor-asupra-proceselor-electorale-din-romania-raport-de-cercetare/> [↑](#footnote-ref-8)
9. Proiectul a fost publicat pe site-ul Autorităţii Electorale Permanente şi poate fi accesat la adresa <http://www.roaep.ro/prezentare/stire/raport-de-cercetare-procesele-electorale-organizate-in-romania-interes-si-perceptie/> [↑](#footnote-ref-9)
10. Graficul indică variația numărului de alegători în anul 2015 începând cu luna martie deoarece în luna februarie s-a efectuat importul de date de la DEPABD. [↑](#footnote-ref-10)
11. Avizul conform este emis pentru:

    **1. modificarea delimitării secțiilor de votare** în următoarele situații:

    a) apariția, desființarea sau redenumirea arterelor;

    b) emiterea de acte de identitate cuprinzând adrese de domiciliu noi;

    c) emiterea de dovezi de reședință cuprinzând adrese de reședință noi;

    d) scăderea sau creșterea numărului de alegători sub sau peste 2.000;

    e) insuficiența resurselor necesare dotării sau funcționării birourilor electorale ale secțiilor de votare și/sau a sediilor acestora.

    **2. schimbarea sediului secției de votare** în următoarele situații:

    a) dacă situația juridică sau de fapt a imobilului nu mai permite organizarea unei secții de votare în cazul organizării de alegeri;

    b) în cazuri de forță majoră. [↑](#footnote-ref-11)
12. Mai multe detalii privind aceste solicitări se pot regăsi în Anexa nr. 4 privind *„Situaţia solicitărilor privind emiterea avizului conform pentru modificarea delimitării secțiilor de votare și / sau a sediilor secțiilor de votare”* [↑](#footnote-ref-12)
13. Informaţiile pot fi accesate la adresa <http://www.roaep.ro/finantare/arhiva/>. [↑](#footnote-ref-13)
14. Extrase ale rapoartelor lunare privind rezultatele controalelor efectuate de către Autoritatea Electorală Permanentă la partidele politice în anul 2015 pot fi consultate la adresa <http://www.roaep.ro/finantare/controlul-finantarii/>. [↑](#footnote-ref-14)
15. Numărul total anual de controale efectuate la partidele politice (sedii centrale şi organizaţii teritoriale). [↑](#footnote-ref-15)
16. Suma totală a confiscărilor dispuse ca sancţiuni complementare. [↑](#footnote-ref-16)
17. Numărul total de sancţiuni aplicate în anul 2013 îl depăşeşte pe cel al celorlaţi ani întrucât include şi verificarea finanţării proceselor electorale desfăşurate în anul 2012, aşa cum rezultă din tabel. [↑](#footnote-ref-17)
18. Până în prezent, Autoritatea Electorală Permanentă a încheiat acorduri de colaborare multilaterale cu instituții similare din Georgia, Lituania, Letonia, Bosnia şi Herțegovina, Ucraina, Macedonia, Bulgaria, Belarus și Slovenia. [↑](#footnote-ref-18)
19. Proiect cofinanţat din Fondul Social European prin Programul Operaţional Sectorial pentru Dezvoltarea Resurselor Umane 2007 – 2013, axa prioritară 2: „Corelarea învăţării pe tot parcursul vieţii cu piaţa muncii”, domeniul major de intervenţie 2.1.: „Tranziţia de la şcoală la viaţa activă”. Proiectul ProSCOP are ca obiectiv general asigurarea unei tranziţii eficiente dinspre studiile de formare profesională spre practica efectiv profesională, prin intermediul unei serii de activităţi corelate stagiului de practică prevăzut în planurile de învăţământ, pentru studenţii de la programele de studii universitare de licenţă şi de la programele de studii universitare de master. [↑](#footnote-ref-19)
20. Fiecare dintre acestea tipărite într-un tiraj de 1700 de exemplare, fiind distribuite următoarelor instituții/autorități: Senat, Camera Deputaţilor, administraţia centrală (ministere, administraţia prezidenţială, etc.), Curtea Constituţională, instituţii din domeniul juridic, ambasade, instituţii de învăţământ, consilii judeţene, instituţii ale primarului, instituţii ale prefectului, Comisia Electorală Centrală din Republica Moldova, Parlamentul European, Comisia Europeană - Comisarul pentru Politici Regionale, instituţii mass-media, organizaţii non-guvernamentale, biblioteci și centre de documentare europeană, filiale ale Autorităţii Electorale Permanente. [↑](#footnote-ref-20)
21. Acestea sunt disponibile pe site-ul Autorității Electorale Permanente, la adresa <http://www.roaep.ro/legislatie/rapoarte/> [↑](#footnote-ref-21)
22. Cu Adresele cu nr. 2116/20.02.2015, respectiv nr. 2117/20.02.2015. [↑](#footnote-ref-22)
23. Cu adresele nr. 13261/08.07.2015 şi nr. 13262/08.07.2015. [↑](#footnote-ref-23)